
ARXIU     TEATRAL     MILLA 

Compra  i  venda  de  comèdies  dè  totes  menes 


Carrer   de    Sant    Pau,   21.    -     BARCELONA 


o 


BLAIET.VAILET 

Comèdia  en   3  actes  i  pròleg,  original  de 

JOSEP  M.A  FOLCH  i  TORRES 

Estrenada  amb  èxit  en  el  Teatre  Català  Romea,  la  tarda 
del  dia  13  de  febrer  de  1919,  amb  el  següent 


REPARTIMENT: 


Guideta.    . 

Blaiet, 

Badora.     . 

Mònica.     . 

Bernat. 

Jaume. 

Avi.     . 

Traguet.    , 

Toni.    . 

Magdalena. 

Cisca. 

Sr.  Anton,  metge 

Sr.  Francesc,  apotecari. 


Srta.  Fornés. 

»      Gelabert 
Sra.  Quart. 

»    Morera. 
Sr.  Mir. 
»    Ginestet. 
>    Parera. 
»   Aimeric, 
»   Sirvent. 
Sra.  Arquer. 
Srta.  Vivó. 
Sr.  Martí. 
»    Casellas. 


D'aquesta  comèdia  se'n  donà  una  primera  representació  de 
prova  en  el  Teatre  del  «Centre  Estiuenc  Sant  Jordi»,  de  Sant  Boi 
de  Llobregat,  el  dia  22  de  setembre  de  1918,  sota  el  següeut  rt- 
partiment: 

Ouideta,  Srta.  Nati-Cid.— Blaiet,  Lluis  Tresserra.— Badora,  se- 
nyoreta Pilar  Rubió.— Mònica,  Srta.  Conxita  Balansó.— Bernat, 
Sr.  Joan  Herràn.— Jaume,  Sr.  Felip  Cid.— Avi,  Sr.  Xavier  Bonflll.— 
Toni,  Sr.  Balansó.—  Traguet,  Sr.  J.  M.  Cid.— Magdalena,  Srta.  Mercè 
Balansó.— Cisca,  Srta.  a.  Coll—  Sr.  Anton,  metge,  Sr.  Frederic 
Roura.— Sr.  Francesc,  apotecari,  Sr.  J.  Güell. 


Ningú  podrà  traduir  ni  reimprimir  aquesta  obra  sense  l'auto- 
rització del  seu  autor.— La  Sociedad  dje  autores  espanoles  ès  la 
encarregada  de  cobrar  els  drets  de  propietat. 


PRÒLEG 


L'escena  representa  un  bosc  en  el  planell  d'una  muntanya;  No  molt 
lluny  s'obira  una  masia  en  la  que,  oportunament,  hi  brillarà  un  llumet 
hospitalari.  Es  capvespre.  El  cel  blaveja,  encara,  però  comença  ja  a  lluir 
alguna  estrella.  Les  esquelles  d'un  remat  que  es  retira,  es  senten  llunya- 
nes. Blaiet  es  troba  en  escena,  mirant  els  arbres  i  examinant  el  Hoc  per 
cercar  el  millor  indret  on  passar  la  nit  que  s'apropa. 

BLAIET,  després  GUIDETA  amb  les  ovelles  i  després  TRAGUET. 

BLAIET. — Sí,  sí  ;  lo  millor  serà  quedar-me  aquí  sense  arribar  a  n'aquell 
poble.  De  part  de  vespre  la  gent  es  fa  més  sorruda  i  els  gossos  es 
tornen  més  baladrers...  Avui  rai  que  porto  bona  minestra  per  so- 
par !  (Butxaquejant.)  Un  grapat  d'aglans  i  el  bocí  de  pa  que  m'ha 
sobrat  de  dinar.  Vaja,  sobrat,  vull  dir  que  m'he  guardat  per  ara. 
(S'asseu.)  Calla  !  Què  és  això  que  salta  per  aquí?  (Ambres  mans 
s'espolsa  devant  de  la  cara  per  allunyar  la  bestiola  que  li  anava  a 
saltar  damunt.)  Devia  ser  una  llagosta...  (Amb  molta  naturalitat.) 
I  diuen  que  els  senyors  rics  en  mengen  de  llagostes...  No  ho  sé;  em 
sembla  que  no  m'hi  sabria  acostumar  mai  jo  a  una  menja  així. 

GUIDETA. — (Des  de  dins,  a  les  ovelles.)  Apa,  passeu,  cançoheres,  que 
es  fa  tard  ! 

BLAIET. — Bo  !  Ja  em  venen  a  destorbar.  Tan  rebé  que  m'hi  trobava  tot 
sol  aquí.     (Entra  Guideta  amb  les  seves  ovelles.) 

GUIDETA. — (A  les  ovelles.)  No  se'n  mourien  mai  del  bosc  les  goludes!. 
Au,  passeu  ! 

BLAIET. — Tampoc   me'n  mouria  jo. 

GUIDETA. — Ah,  hi  ha  algú?   Es  diu   bona  nit,   abans. 

BLAIET. — Perdona,   pastoreta.   Bona  nit  i  bona  hora. 

GUIDETA. — (Mirant-se'l.  Natural.)     Ai,  ai,  no  et  conec. 

BLAIET. — No?  Doncs  mira,  a  mi  em  passa  el  mateix.  Tampoc  et  ccr- 
nec  jo. 

GUIDETA. — Doncs  no  et  vull  dir  res,  si  no  et  conec. 

BLAIET. — Tu  mateixa.  Però  si  no  s'ha  de- dir  res  quan  no  es  coneix 
la  gent,  vindria  que  no  es  coneixeria  mai  ningú. 

GUIDETA. — Ara  no  t'entenc. 

BLAIET. — Vull  dir  que  abans  dé  conèixer  s'ha  de  fer  coneixença,  dona, 

GUIDETA. — Sí...  és  clar,  però  ara  no  tinc  temps.  Apa,  passeu,  petites! 
(Fa  passar  les  ovelles,  per  no  tenir-les  tanta  estona  en  escena.  Al- 
gun toc  d'esquellí,  de  tant  en  tant,  donarà  la  sensació  -de  que  les  ove- 
lles se  la  campen  per  allí  aprop.  A  l'arribar  Guideta  vora  del  basti- 
dor, diu:)  Si  gairebé  ja  es  fosc  ! 

BLAIET. — Com  cada  dia. 

GUIDETA. — Però   avui,   més  encara.   No  sé  com    m'ha  passat  l'estona. 

BLAIET. — Que  m'ho  dius  a  mi? 

GUIDETA. — Doncs  a  qui  vols  que  ho  digui? 

BLAIET. — Oh,  com  que  no  em  coneixes...  » 

GUIDETA. — Això  era  a  l'arribar  ;  però  ara,  ara  ja  et  conec...  Ets  un 
que  he  trobat  aquí  en  arribant. 

BLAIET. — Justa  !  Aquesta  sí  que  l'has  encertada. 

GUIDETA. — (Mirant  cap  al  bosc.)  Es  que  fa  basarda  la  foscor.  Mai 
m'hi  havia  trobat  sola  aquí  tan  tard. 

BLAIET.— Sola?  Ah,  sí  ;  ja  tornes  a  no  coneixe'm,  perquè  jo  bé  sóc  algú. 

GUIDETA.— No  és  això...    Es  que  és  tan  tard  ja. 

BLAIET. — Doncs,  què  fas  parada?  Com  més  cops  ho  diràs  que  es  tard, 
més  tard  es  farà. 

GUIDETA. — Es, que  tinc  por. 

BLAÍET.— De   mi? 

GUIDETA. — Oh,    no...    Al   contrari...    Si  justament  et  volia    demanar... 

BLAIET,— Que  t'acompanyi,  no  fa? 

GUIDETA. — (Admirada.)    Com  ho  has  endevinat  sense  dir-t'ho? 

BLAIET. — Oh,  no  ho  sé  ;  m'ho  ha  semblat.  Com  que  deies  que  tenies 
por... 

GUIDETA. — Sí  que  en  tinc...  Oh,  i  l'angúnia  que  tindran   a  casa. 

BLAIET.— Es  lluny  a  casa  teva? 

GUIDETA. — Goita  ;   veus   aquell   llumet? 

BLAIET.- — Allí  és?  Doncs  ja  cal  que  ens  afanyem,  si  vols  que  t'acom- 
panyi. 

GUIDETA.— Calla  !   No  has  sentit  un  crit? 

BLAIET. — Sí;  però  no    t'espantis. 

GUIDETA. — No,  si  és  que...  Escolta.  (Es  sent  llunyà  un  crit  d'en  Tra- 
guet.) 

TRAGUET.— (Des  de  dins.)    Guideeeéta  !... 

GUIDETA. i — I  em  criden  a  mi. 

BLAIET.—  Oue  et  dius  Guide.ta,  tu? 

GUIDETA.— Sí,  Guideta. 

BLAIET. — Així  sí  que  et  deuen  cridar  a  tu,  perquè  jo  no  me'n  dic  pas. 

GUIDETA.— M'ha  semblat  la  veu  d'En  Traguet.    .  « 

BLAIET. — D'En  Traguet?  Ja  m'agradaria  coneixe'l. 

GUIDETA.— Calla  ;  escoltem. 

TRAGUET. — (Des  de  dins,   però   més  aprop.)    Guideeeta  !... 

GUIDETA. — Oh,  sí,  sí  que  és  ell !  (Contenta,  avença  vers  el  cantó 
d'on  venia   la  veu,    oblidant-se  per   complet  d'En    Blaiet.) 

BLAIET. — Vaja  ;  ara  jo  ja  no  sóc  ningú.  Aqueix  Traguet  s'ho  emporta 
tot.     (Entra   Traguet,   esbufegant.) 

TRAGUET.— Gràcies   a  Déu  que  et  trobo ! 

GUIDETA. — Venies  a  buscar-me? 

TRAGUET.— La  mestressa,  veient  que  trigaves  tant,  m'ha  fet  pujar 
per  veure  si  t'havies  perdut.  Noia,  m'has  fet  agafar  una  set  amb  tan 
córrer. 

GUIDETA.— I   el  pare  s'ha  enfadat? 

TRAGUET.—  No,  no  ha  dit  res. 

GUIDETA. — Si  no  ha  dit  res  és   que  deu  estar  enfadat. 


TRAGUET. — No.    No  ha  dit  res  perquè  encara  no  ha  tornat  de  l'hort. 

GUiDETA. — Ai,   millor,   si  no  ha  tornat   encara. 

TRAGUET.— Per  estona  en  té. 

GUIDETA. — Anem,  doncs,   Traguet.     (Girant-se  a  Blaiet.)  Adéu,  tu,   noi. 

BLAIET. — (Enutjat.)  Oh,  ja  m'ho  pensava  això.  De  primer  molta  co- 
sa :    que  si   tinc  por,   que   si   m'acompanyaràs,    i   després...   Adéu,    noi. 

TRAGUET. — Qui    és   aquest   bovdegàjs? 

BLAIET.. — Em  dic  Blaiet   i  no  bordegàs  ! 

GUIDETA. — Té  raó,  pobre  noi.  Li  havia  demanat  que  m'acornpanyéj... 
i   ara...   és  clar... 

TRAGUET. — Bé,  que  vingui  si  vol.  Ja  pots  venir,  ja  ;  i  que  ets  capaç 
de  tenir  una  botija  de   vi  per    aquí. 

BLAIET. — Amb  prou   feines   tinc  pa. 

TRAGUET.— Ets  un  pobret? 

BLAIET. — .Més   que  tu. 

TRAGUET. — I   no  beus   mai   vi? 

BLAIET. — Ni   sé  el  gust  que   té. 

TRAGUET. — Ja  ets  ben  desgraciat,  doncs  ;  perquè  noi,  la  vida  sense  vi, 
és  com  les  sopes  sense  sal. 

GUIDETA. — I    no   tens   casa? 

BLAIET. — (Natural.)  Cada  dia  una  de  nova.  Avui  seran  aquests  arbres 
la  meva  casa. 

TRAGUET. — Anem,   Guideta,  que  farem  tard  ;  i  tampoc  té  vi... 

GUIDETA. — rEspera't  ara...  (Com  1  amiant.)  Si  el  pare  no  hagués  cU 
renyar... 

TRAGUET.— Què   vols   dir,    Guideta? 

GUIDETA. — El   podríem    deixar   dormir   en    la    pallissa. 

TRAGUET. — Oh,  per  això  rai!  No  cal  pas  que  ho  sàpiga  l'amo.  Quan 
serà  nit,  ell  que  baixi  i  m'esperi  a  Fera,  i  quan  jo  sortiré  per  donar 
l'última   menjada  al   bestiar,   el"  convidaré  a   dormir  a    la   palla. 

GUIDETA.—  Si,    Traguet  ;    és   un   bon   pensament. 

TRAGUET. — Aquest  bon  pensament  bé  em  valdrà  un  traguet  de  mes 
en   sopant,   oi? 

GUIDETA. — Dos  i  tot.  (.1  Blaiet.)  No  t'agradarà  niés  dormir  seia  co- 
bert que  aquí? 

BLAIET. — No  hi  ha  pas  gossos  a   casa   teva? 

GUIDETA. — No,    no   n'hi   han;    perquè   ho   preguntes? 

BLAIET. — Perquè  els  gossos  sembla  que  s'ho  diguin.  A  tot  arreu  on 
vaig  em  borden  i  de  vegades  fan  més  que  lladrar.  L 'altre  dia  en  vaig 
trobar  un    que  em  va  estripar  les  calces  d'aquí  e!  darrera. 

TRAGUET. — I    potser    eren    les    noves. 

BLAIET. — Sí.  Me  les  havia  donat  una  dona  perquè  el  seu  noi  no  les  po- 
dia dur  de   tan    velles,   però    jo   les   estrenava. 

GUIDETA.— Pobrissó,   fa  llàstima  ! 

TRAGUET. — I   per  què  no   et  llogues  de  vailet? 

GUIDETA.— Tens   raó. 

BLAIET. — No  sé  com  se  fa. 

TRAGUET. — Es  ben  senzill  ;  es  fa  el  que  l'amo  mana. 

GUIDETA. — No  t'agradaria   ser  vailet? 

BLAIET. — Prou.  Tot  m'agradaria  més  que  no  pas  aquesta  vida  que 
faig. 

GUIDETA. — Doncs  ara  sí  que  tinc  un  bon  pensament.  Mira  :  avui,  com 

hem  dit,  dormiràs  a  la  pallissa,   i  demà   al  matí,  quan   En  Traguet 

t'ho  dirà,  entres  a  casa  i  demanes  per  quedar-te  de  vailet. 
TRAGUET. — I  si    veus   que   l'amo    et   rep  amb   mala  cara,   no   t'esveris 

per  això  ;  és  un  posat  que  ell  fa  sempre. 
GUIDETA.— Com  que  jo  ja    n'hauré  parlat  amb    la  mare  i  amb   l'avi, 

potser  el  pare  et  voldrà. 
BLA  I  ET. — Saps  que  vaig  veient  que    ets  més   bona    noia   de  lo  que  em 

pensava,   Guideta? 
TRAGUET. — I  encara  més  de  lo   que  et  penses,    perquè  ella,  sempre  fa 

com  qui  no  em   veu  quan   agafo  el  porró  d'amagat. 
GUIDETA. — Sí,    però  no  cal   que  te'n  refiïs  massa. 
BLAIET. — I  voleu  dir  que  seré  bó  jo  per  vailet? 

TRAGUET. — Sí,  home  ;  i  després,  jo  seré  allí  per  ensenyarte'n,  si  cal. 
BRAIET. — I  serà  per  sempre  que  podré  dormir  a  la  pallissa?  Noi,  quin 

bo  que  donarà  ! 
GUIDETA. — I  tindràs  sempre  un  plat  a  taula. 
BLAIET.— Un  plat?  Per  què  fer? 
GUIDETA. — Home,   per  menjar. 
BLAIET. — Amb  plat  i  tot  mengeu? 
TRAGUET. — I  sempre  el  porró  a  taula. 
BLAIET. — Doncs  digues  que  sou  rics  a   casa  teva...  Ah,  escolta,  no  em 

fareu  pas  menjar  llagostes? 
TRAGUET. — Qui  t'ha  ensarronat? 

BLAIET. — Ho  havia   sentit  dir  que  els  rics  'en  mengen. 
GUIDETA. — L'avi  estarà  content  de   tenir  vailet  ;  ell  que  és  tan  amorós 
'•>        pels  menuts.     (.4   Blaiet.)    Serà  com  si  fos  el   teu  avi. 
BLAIET. — Avi  i  tot  !   Oi   que  els  avis  són  aquells  que  tenen  el   cap  blanc 

i   conten    rondalles? 
GUIDETA. — Sí  ;   i  estimen  molt  als  nois. 
BLAIET. — Ara  ja  tinc  por  que  no  em  vulguin,   si  tant  dieu. 
GUIDETA. — Per  què  no   t'han   de  voler?   A    casa  hi    fa   falta   un   vailet. 

Així  jo  no  hauré  de  sortir  tant  amb  les  ovelles.   El-  cor  em  diu  que 

sí,  que  et  voldran. 
BLAIET. — Tant  de  bo.   Heu  acabat  de  fer-me 'n   venir  ganes. 
GUIDETA. — Ara   no  ens  entretinguem    més.  Ja  ho  tens  entès,   oi?  Veus, 

a  casa  es  allí.   Veus  aquell  llumet? 
TRAGUET. — Es   el   llum   que   hi   ha   damunt    de   la   taula    al   costat   del 

porró. 
GUIDETA. — Quan  la  nit  sigui  ben  closa,  véns  allí  i  esperes  En  Traguet 

a    l'era. 
TRAGUET. — I     quan   sentis   un   soroll     així    (xerricant  amb    la  llengua), 

com  si   xerriqués,  seré  jo,   i  ja  et  pots  atansar. 
GUIDETA. — Adéu    i   encomana't  a   la   Verge   perquè   el   pare   et   vulgui, 

que  jo  ja  faré  lo  que  podré.    (Anant-se'n.) 
TRAGUE^T. — Ja   ho  saps,    eh?     (Xerrica  fortament.   Se'n  van.) 
BLAIET. — Adéu-siau.      Adéu,     Guideta...       (Amb    gran    esclat   d'alegria.) 

Noi  !   Renoi !   i  Remanoi !   Plat  a  taula  amb  menjar  ;  dormir  sempre 

a  la  pallissa,  i  avi  i  tot !  Això  sí  que  és  una  cosa  que  fa  saltar  i  ba- 
llar de  tanta  alegria.    (Es  posa  a  saltar  i  ballar.) 
TELO  RÀPID 

Entrada-menjador  d'una  masia  catalana.  Una  taula  a  l'esquerra  amb 
un  banc.  A  la  dreta,  vora  la  porta  que  es  al  fons  dreta,  un  sedàs  penjat 
a  la  paret.  A  l'esquerra  un  armari  amb  formatges  blancs.  Per  la  porta  es 
veu  l'era  i  paisatge. 

GUIDETA. — Veiam,    tornem-hi. 

BLAIET. — (Amb  cantarella  de  noi  d'estudi.)  Ba-la  ;  ca-sa  ;  llo-ca  ;  pi- 
nya...  Ho  dic  bé,   Guideta? 

GUIDETA.— Sí  ;  ara  aquí. 

BLAIET. — (Sil-labejant  amb  cantarella.)  Els  o-cells  vo-len  ;  els  pei-xos 
rie-den  ;  els  ho-mes  ca-mi-nen...   De  debò  ho  faig  bé? 

GUIDETA. — Molt  bé,   Blaiet  ;  ni  una  falta.     ■ 

BLAIET. — Ja   ho  sé  perquè  no  n'he  fet  cap  de  falta. 

GUIDETA.— Per  què? 

BLAIET. — -Perquè  no  m'has  preguntat  aquella  lletra  que  no  em  recordo 
mai   com  se   diu.  , 

GUIDETA.— Quina    vols   dir? 

BLAIET.— Aquella  que  sembla  una  forca  de  batre,   saps? 

GUIDETA.— Ah,   vols  dir   la  i   grega. 

BLAIET. — Justa  !  I  grega,  i  grega,  i  grega,  i  grega.  Veiam  si  ara  tam- 
bé se  me'n  anirà  del  cap.   I  grega,   i,  grega. 

GUIDETA. — Ara  agafa  la  canya  de  la  tinta  i  copia  això  últim  que  hem 
dit. 

BLAIET. — (Pren  un  canó  de  canya  que  serveix  de  tinter  i  cl  penja  en  un 
cantcll  de  la  taula.  Es  posa  a  escriure  en  una  llibreta  amb  molta  di- 
ficultat,  traient  la  llengua.)     Bo.   Aquesta  B  m'ha  sortit  geperuda. 

GUIDETA.— Veiam?    Déu  n'hi  do! 

BLAIET. — Vols   dir,    Guideta,    que   n'arribaré   mai   a   saber   d'escriure? 

GUIDETA. — Ben  cert  que  sí,  si  hi  vas  tenint  afició  com  fins  ara. 
I  BLAIET. — (Tomant   a   escriure.)     Llo-ca.    Macatxo  !    Aquesta    L...    goita, 
Guideta,    lo    que   sembla  aquesta   L. 

GUIDETA.—  T'ha  sortit  torta. 

!  BLAIET. — Torta?  Coixa,  esguerrada  i  guenya  i  tot!  Sembla  talment 
que  li  hagi  passat  el  corró  de  l'era  pel  damunt...  Ba,  tornem-hi  : 
Mu-la  ;  pi-nya...  (Mirant-se  a  la  Guideta  sense  deixar  la  ploma.)  Ja 
en  tinc  jo  de  sort,  ja,  ben  mirat.  Mira  que  poder  apendre  de  lletra, 
i  que  siguis   tu  la  que  me'n  ensenyis  ! 

GUIDETA. — Vaja,   no   et  distreguis. 

BLAIET. — Si  no  que  tinc  por  que  te'n  cansis.  Vaig  tan  poc  a  poc  a 
apendre 'n  ! 

GUIDETA. — Tu  has  de  mirar  de  no  cansar-te'n.  I  si  vas  a  poc  a  poc  no 
és  culpa  meva,  ni  teva,  ni  de  ningú.  Amb  la  poca  estona  que  tenim, 
és  clar  que  no  es  va  tan  de  pressa  com  voldríem  ;  però  ja  saps  que 
el  pare  i  la  mare  no  ho  volen  que  passem  temps  en  això,  i  hem  d'a- 
profitar quan  la  mare  és  a  mercat  i  el  pare  al  camp. 

BLA  I  ET. — Es  que  tinc  por  de  no  arribar  a  saber-ne  mai.  Com  que  el 
teu  pare  sempre  em  diu  que  sóc  tan  tabalot  i  tan  distret,  em  penso 
que    no'podré   apendre'n. 

GUIDETA. — El  pare  t'ho  diu  això  perquè...  ho  ets  un  xic  de  distret  i 
perquè  ell  té  mal   gènit,   però  per  això  es  bo  el  pare,  saps? 

BLAIET. — Bé  prou  que  ho  sé  que  és  bo  ;  com  que  em  va  voler  aquí  a 
la  masia...  Te'n  recordes,  Guideta,  del  dia  que  vaig  venir  a  dema- 
nar si  em  volieu  per  vailet? 

GUIDETA. — Ben   bé  que  me'n   recordo.    Feies  una  llàstima,    Blaiet. 

BLAIET. — La  por  que   tenia  d'entrar  ! 

GUIDETA.— De  què  n'havies  de  tenir  de  por? 

BLAIET. — Oh,  ni  ho  sé,  de  què  en  tenia.  Com  que  en'  altres  casés  m'ha- 
vien empaitat  o  els  gossos  em  bordaven...  Et  dic  que  me'n  havia  fet 
uns  tips  de  plorar,  Guideta.  D'ençà  que  la  mare.  se'm  va  morir,  era 
ben  trist  el  viure...  Et  penses  què  és  això  de  tenir  de  dormir  a  sota 
dels  pons,  i  llevar-te  l'endemà  matí  sense  ningú  que  et  vingui  a  dir, 
com  em  deia  la  mare  :  ((Blaiet,  lleva't,  que  ja  tens  la  sopa  a  punt.» 
Ni   mare,    ni   sopa,    ni   res... 

GUIDETA.— Pobre   Blaiet! 

BLAIET. — No  pas  ara,  Guideta.  Ara,  és  com  si  l'amo  i  la  mestressa  em 
fossin  pare  i  mare  i  com  si  tu...  m'ho  deixes  dir,  Guideta?  Com  si 
tu  em  fossis  germana.  No  hi  fa  res,  no,  que  l'amo  sempre  em  re- 
nyi perquè  sóc  tabalot  i  distret  ;  ja  em  pot  renyar  tan  com  vulgui, 
que  jo  me  l'estimaré  sempre,  sempre  ;  i  ,a  la  teva  mare  també,  i  a 
l'avi,    i   a   tu   també,    Guideta... 

GUIDETA. — També  t'estimem  i  t'estimarem  sempre  a  tu,  Blaiet,  si 
sempre  ets  bon   minyó   com  fins  ara. 

BLAIET. — El  dic  que  sempre  ho  seré  de  bon  minyó,  perquè  si  de  cas  m'a- 
rribés a  tornar  dolent,  jo  mateix  em  donaria  cops  de  puny,  fins  que 
tornés  a   fer  bondat. 

GUIDETA. — No  en  seràs  mai  de  dolent  perquè  ni  que  volguessis  no  po- 
dries esser-ne,  tu,  de  dolent,   que  tens  el  cor  massa   bo. 

BLAIET. — Saps,  saps  que  també  dius  unes  coses,  tu,  Guideta,  que  em 
fan  una  alegria  aquí  dintre  (al  pit),  que  riuria,  i  ploraria  i  tot  de 
tant   riure? 

GUIDETA. — Ets  com  un  infant,  Blaiet.  Ves  ;  desa  el  llibre  i  posa't  a 
fer  feina,  que  el  pare  està  a  punt  d'arribar.  (Guideta  es  posa  a  fer 
puntes.) 

BLAIET. — Acabaré  de  triar  aquests  llubins.  (Deixa  cl  llibre  en  una  cai- 
xa i  cs'posa  a  moure  el  cedàs.  Entra  l'Avi  amb  la  xapolina,  seguit 
d'en  Traguet,   el  mosso.) 

AVI.— Déu  te  guard,   Guideta,   i   tu,    Blaiet.     (Guideta  li  besa  la  mà.) 

BLAIET.— Bon  dia,  avi. 

GUIDETA. — Veniu  tot  suat,  avi?  Si  el  pare  us  veu  us  renyarà,  que  ja 
ho  sabeu  que  no  vol  que  treballeu  així,  als  vostres  anys.  (Li  aixiiga 
la  suor.) 

AVI. — Tota  la  vida  que  treballo  i  mai  m'ha  fet  mal  el  treballar.  (Traguet 

veu  el  porró  damunt  la  taula  i  l'alça  d'amagat). 
TRAGUET. — Mira't-el.   (Pel   porró.)  Sembla  que  m'esperi. 
BLAIET.— (Per  Traguet.)  Ja  l'ha  trobat! 

TRAGUET. — (Apart  a  Blaiet,)  Calla.    No  veus   que   se   n'adonaran. 
BLAIET. — (Deixant  cl  cedàs  per  anar  a  prop  de  l'avi.)  Que.  nò  ho  sabeu, 

avi?  Avui  he  dit  la  lliçó  tota  sencera   sense  ni  una  errada.    1   sabeu 

aquella   lietra   que   mai   em   recordava    com   se   deia,    doncs   ja    ho   sé. 

Es  diu  la  i  groga. 
GUIDETA.— Grega,    home. 

BLAIET. — Ah,   sí  grega.    Bé,   bastant  m'hi    he   afinat.    I   la   Guideta  diu 

que  sí  que  en  sabré  de   llegir  a  l'últim. 
AVI. — Es  clar  que  en  sabràs.  Jo  l'hagués  trobada,  quan  era  marrec  com 

tu,   una  mestra  tan    eixerida  com  la  Guideta. 
GUIDETA. — Vaja,  avi...    (Va  asseure's  davant  del  coixí.) 
BLAIET. — Fa  que  si  que  ho  és  d'eixerida?  I   sàvia  i  tot  és;  perquè   ella 

veieu  que  agafa   el   llibre,   i   amb   prous    feines  se'l   mira  que  ja    està 

dient   tot   el    que   diu,    tan    llis   com    si    resés.    Oh,    i    que    ni    hi    posa 

el  dit  per  anar  resseguint  les  ratlles. 
GUIDETA. — Gran   mèrit  !   Això   també  ho   arribaràs  a  fer  tu. 
BLAIET. — Qui,   jo?   Això  sí  que  no  ho    cre. 
AVI. — I  és  clar  que  si  que  en  sabràs  tant  com   ella  ;  que  ja  ets  prou  es- 

'  pavilat  per  això,    i   tens   bon   cap   tu   Blaiet. 
BLAIET. — (Tocantlse  el  cap.)  L'amo  sempre  em  diu  que  el  tinc  de  soca. 
AVI. — T'ho  diu  perquè  ets  distret  a  voltes.    Però  a##ò  és  cosa   dels  pocs 

anys. 

BLAIET. — I  també  errí  diu  tabalot  i  «Itres  coses.  I  fins  un  dia  em  va  dir 
sapastre  i  em  va  clavar  un  clatellot  dels  ben  donats.  (Sense  gens 
d'enuig,   més  aviat  com   un   mèrit.) 

AVI. — En   devies   fer  alguna. 

LLA  I  ET. —Ja  ho  crec.  Em  va  dir  que  li  anés  a  obrir  l'aigua  del  bassalot, 
perquè  havia  de  regar  les  mongetes,  i  me  n'hi  vaig  anar  corrents  ; 
però  veureu  que  encara  no  hi  arribo,  em  veig,  allí  vora  el  marge, 
prenent- el  sol,  un  llangardaix  així.  Jo  que  em  trec  la  barretina  i  m'hi 
atanso  a  poc  a  poc,  amb  compte...  I  quan  hi  vaig  ser  a  prop,  plaf  ! 
li  clavo  la  barretina  al  damunt.  Però,  com  te  les  arregles  ara? 
pensava  jo,  per  treure'l  d'aquí  sota  sense  que  se  t'escapi?  Així,  amb 
el  genoll  a  terra  i  amb  la  mà  damunt  la  barretina,  m'estava  rumiant 
com  m'ho  faria,  quan  tot  de  sobte  sento  :  cataclac  !  Era  el  clatallot 
de   l'amo. 

AVI. — Ja  ho  he  dit  jo  que  en  devies  fer  alguna. 

TRAGUET. — Encara  me'n  recordo  ;  era  un  dia  que  l'amo  es  va  deixar 
el  porró  a  casa  i  no  vàrem  poder  beure  després    d'esmorsar, 

AVI. — Per  això  te'n  recordes,   tu,   oi? 

TRAGUET. — Sí  ;    em  va   saber   molt  greu...   per   l'amo,    sabeu. 

AVI.— Oh,   ja,    ja. 

{TRAGUET. — Jo  rai  ;  com  que  el  ,trago  que  em  vaig  perdre  aquell  dia 
si  vós  voleu  me'l  puc  cobrar  ara. 

AVI. — Ja  va  fer  bé  qui  et  va  treure  el  nom  de  Traguet.  Ves,  veu.  si  vols, 
i  que  bon  profit  te  faci. 

TRAGUET. — Mercès,  avi.  Si  jo  ja  ho  dic  que  l'avi  és...  (Aixeca  el  porró 
i  acaba  la  frase  tot  bevent.)  La  més  bona  persona  del  món. 

AVI. — Ves  que  no  t'engargucis? 

GUIDETA. — Vaja,   prou,   que  et  farà  mal,  Traguet. 

AVI. — (A    Guidcta.)  Que  no  ha  tornat  ta  mare  del  mercat? 

GUIDETA.— No  ;  però  si  voleu  esmorzar  us  el  puc  arreglar,  jo. 

AVI.— No  cal  ;  ja  tinc  espera. 

TRAGUET. — Potser  que  tot  esperant  beguéssim...  vull  dir  beguésski  un 
traguet  de   vi,   per   matar  el  cuc. 

AVI. — No  cal,  no  cal.  (Atansant-se  a  Guidcta  es  queda  mirant  la  punta 
que  fa.) 

TRAGUET. — Vina,  Blaiet,  que  traginerem  les  portadores  del  corral.  (Se'n 

van.) 
AVI. — Quina  punta   més  enravessada   que  fas,  Guideta  ! 
GUIDETA. — Es  pels  enagos. 
AVI.— Que  ja  treballes  per  quan   te  casis? 
GUIDETA. — (Posant-se  molt  trista.)   Avi?   Vos    també? 
AVI. — No    et    posis    així,    filleta,    que   jo    no    t'ho    he   dit    per    entristir-te. 

Era  per  dir-ho... 

GUIDETA. — Com    que   el   pare. ..Ja   ho   sabeu   vós   que   el   pare   porta    de 

cap  que  em  casi  amb   En  Bernat. 
AVI. — Sí,  però  En   Bernat  és  fora  i  qui  sap  quan   tornarà. 
GUIDETA. — Tornarà   quan    sàpiga   de  llegir    i   d'escriure,    que   per   això 

va  anar  a  Barcelona,  per  apendre'n. 
AVI. — Ja  ho  sé.  Com  que  el  teu  pare  no  Vol  un  gendre  ruc.  Es  una  mania 

que  hi  té.   Per  això  els  pares  d'En   Bernat  el  varen   enviar  a    ciutat, 

perquè  el  volen    fer  tornar  savi,   que  els   hi  fa   molt  goig  el   teu  dot, 

Guideta...    Però,   et   dic  que   no  et   posis   així,    perquè  o   molt   m'erro, 

ò  el  seu  cap  no  ha  estat  mai  fet  per  a  entrar-hi  les  lletres. 
GUIDETA. — No,   no  el  podria  voler  mai  a  En   Bernat. 
AVI. — Ni  jo  tampoc.  Més  aviat  m'entendria  amb  un  ase  que  no  pas  amb 

elL    Al   menys   els   ases   poden   ésser  tan    rucs  com   vulguis,    però    no 

són   presumits. 
GUIDETA. — (Molt    ansiosa.)    Oi,    avi,    que    vós    el    convenceríeu    al    pare 

si   el   cas  arribés  ? 
AVI. — Déu  faci  que   no  arribi  el  cas,  perquè  tu  ja   saps  el  gènit  del  teu 

pare   i    si   s'hi    entossudís... 
GUIDETA. — Déu  meu  !   Que  desgraciada  que  sóc  ! 
AVI. — Calla,   que   ta   mare  arriba.    (Entra   Badora   amb  dos   cistells   buids 

atrafegada,  sempre  de  cap  al  negoci.) 
BADORA. — Avui  sí  que 'ha  anat  bé.  Que  no  hi  és  En  Jaume? 
GUIDETA. — Encara  no  ha  tornat  del   camp. 
BADORA. — Endevineu  a  cpiant  he  venut  els  dos  pollastres. 
AVI.— Què  et   diré  jo... 
BADORA. — Dinou    pessetes.    I    l'ànec?    Doncs    l'ànec    me    n'oferien    vuit 

i  no  l'he  volgut  donar.  Si  només  el  pap  ja  ho  valia.  Encara  no  havien 
•  passat  cinc   minuts  que  ja   me'l  treien   per  onze.   Jo  no  puc  saber  de 

comptes,   sabeu,  però  per  anar  al   mercat  no  en  trobaríeu  una  altra. 

(Entra  Jaume.)  * 

JAUME. — L'esmorzar. 


BADORA. — Ara  va,  Jaume.  Mira  el  que  deia  a  n'aquests.  Dinou  pesse- 
tes  dels  pollastres   i    onze   de   l'ànec. 

JAUME. — Dinou,  onze...   Digues  Guida,  quant  fa  això? 

BADORA. — Fa  sis  duros,  ves.  Ja  ho  deia  ara  a  aquests.  Jo  de  comptes 
de  la  Jugrafia  no  en  sé,  però  per  qüestió  dels  comptes  de  plaça...  Ai, 
Jaume,  ja  t'ho  dic  ;  ja  tens  sort  de  mi,  ja.  Que  el  dia  que  em  morís, 
ja  te'n   trobaries  de  perdut,   pobre  Jaume. 

JAUME. — I  tu  també,  perquè  no  podries  enraonar.  (Amoïnat  de  la  xer- 
rameca de  la  seva  dona.) 

BADORA. — Déu  nos  enguard  que  em  morís.  Ja  veus,  sis  duros  i  encara 
les  dues  dotzenes  d'ous,  que  fan  sis  pessetes.  I  ara  digues  de  la  teva 
dona,  Jaume.  Jo  me'ls  crio,  jo  me'ls  peixo,  jo  els  engreixo  i  jo  els 
adinero. 

JAUME. — T'he  dit  l'esmorzar. 

BADORA. — Ara  va...    La  ximple  més  que  ximple  ! 

JAUME.— Què? 

BADORA. — No  res  ;  una  dona  que  m'oferia  vuit  pessetes  de  l'ànec, 
d'aquell  ànec  que  era  una  herrnosura  de  Nostre  Senyor  ;  un  ànec  que 
en  cas  de  què  el  matxo  es  posés  malalt  podria  tirar  el  carro,  Déu  me 
perdó. 

JAUME. — L'esmorzar. 

BADORA. — Ara,  Jaume.  Ves,  vuit  pessetes  i  al  cap  de  cinc  minuts  ja 
en  treia  onze.    Es  pensen  que  no   sé  la  vianda  que  porto,   jo. 

JAUME. — Et  dic  l'esmorzar,  i  si  tornes  a  obrir  la  boca  te  la  tapo  amb 
la   xapulina. 

BADORA. — Ara  vaig. ..No  t'enfadis,   home. 

GUIDETA. -Si  voleu  l'arreglaré  jo,   mare,   l'esmorzar. 

BADORA. -—No  filla,  no  ;  al  marit  l'ha  de  servir  la  dona.  El  marit  és 
primer  que  tot,  filla.  Ja  ho  sabràs  quan  siguis  la  dona  d'En  Bernat. 
(Guideta  abaixa  el  cap.)  Per  tu,  primer  haurà  d'ésser  ell  que  ningú 
més.   Així  ho  he  fet   sempre  jo  amb   En   Jaume.    No  fa  Jaume? 

JAUME. — T'he  dit  allò  de  la  xapulina,   i  m'ho  faràs    fer. 

BADORA. — -Sí,   sí  ;  ja  ho  sé,   però  és  que... 

JAUME. — (Empenyent-la.)   Vés-te'n    d'una    vegada    i   porta'm    l'esmorzar. 

BADORA. — Es   que...   Home,   escolta... 

JAUME. — Us  dic  que  arriba  a  atabalar.    Vós  ja  heu  esmorzat,   avi? 

AVI. — Encara  no,   però  jo  ja  tinc  espera,  Jaume. 

JAUME. — (.4  Guideta.)  Doncs  què  fas  tu  aquí  tot  el  dia  de  cara  al  coixí? 
No   podies   arreglar-li?   Es   que  no  saps  ni  posar    una  paiella   al  foc? 

AVI. — Deixala  estar,  que  sóc  jo  que  no  he  volgut  ;  que  ella  ja  m'ho 
deia,  la  Guideta. 

BADORA. — (Treu  el  cap.)  Què  t'estimes  més,  la  verdura  d'ahir  o  unes 
bones  sopes  d'all.  Si  vols  les  sopes,  trigaré  més  estona,  però  si  vols 
la  verdura... 

JAUME. — Porta'm   cent    mil    llengües   de   diable  !    (Cridant.) 

BADORA. — Jesús,    quin   gènit !    (Se'n  va.) 

GUIDETA.— Ja  hi  vaig,    pare.   (Se'n  va.) 

JAUME. — (A  avi.)  Que  heu   anat  a  la  vinya  aquest  matí? 

AVI. — Sí  ;  una  estona.  Els  ceps  són  tan  ben  brotats,  que  hi  haurà  feina 
a  passar  la  rella. 

JAUME.— Si  ens  arriba  a  bon  terme  enguany,  encara  hi  faré  més  negoci 


que  l'any  passat.  Aquell  marxant  ja  ha  vingut  1  m'ha  dit  que  ja 
m'escriurà...  Veieu,  això  sí  que  m'avergonyeix.  EH  m'escriurà  i  jo 
ni  sabré  llegir  la  que  m'escriu,  ni  sabré  contesJUxr-li...  El  ser  tan 
negat  també  priva  de  guanyar   quartos. 

AVI. — Però  no  tens  la  Guideta?  Ella  arribarà  per  tot. 

JAUME. — Però  que  sap  ella    lo  que  jo  li   vull  dir  al  marxant? 

AVI. — Home  ;  tu  li  dius  i   ella  ho  va  posant  en  el  paper 

JAUME. — Es  clar  que  sí;  i  per  això  vaig  voler  que  ella  en  sabés,  però 
això  de  què  se  t'hi  hagin  de  ficar  les  dones...  Quan  En  Bernat  torni 
i  arreglem  això  d'ell  i  la  noia,  no  m'hi  trobaré  així.  Amb  el  gendre 
que  em  sàpiga  de  lletra  i  de  comptes,  amb  pocs  anys  haig  de  doblar 
el  que   tinc. 

AVI. — No  sé...  No  voldria  que  t'enfadessis,  però  tinc  por  que  amb  tot 
això  de  casar  a  la  Guideta  matinegeu  massa.  (Entra  Guideta  portant 
l'esmorzar  per  l'avi  i  Jaume.) 

GUIDETA. — (Amb    l'esmorzar.)   Teniu   si    us    plau    i    bon    profit.    (Deixa 
els   plats   i  se'n    va.)  ■ 

JAUME. — Com  voleu  dir  que  matinegem  massa? 

AVI. — Es  molt  joveneta  ella  encara. 

JAUME. — Sí;  però  ens  ha  sortit  En  Bernat  i  En  Bernat  ens  convé.  Si 
no  fos  que  en  això  d'escriure  i  de  llegir,  era  tan  Hec  com  jo,  ja  foren 
casats.  Aquests  partits  d'upa  només  passen  un  cop  a  la  vida  i  si  no 
els  arreplegues,    la  mossa  es  queda  per  vestir  sants. 

AVI. — Qui  sap...  En  Bernat  no  em  sembla  l'home  que  pugui  fer  feliç 
a  la  nostra  Guideta. 

JAUME. — Encara  em  fareu  cremar  !  Què  voleu  dir  feliç?  No  tindrà  tot 
el  que  li  farà  falta'?  Demés  ara  ja  no  hi  som  a  temps.  En  Toni  ha 
enviat   ei   xicot    a   Barcelona   per   fer-lo  estudiar  de   llegir  i   d'eseriun- 

i  de  comptes  de  comerç  que  en  diuen  ara,  i  ja  fa  a  prop  d'un  any 
que  hi  és.'  I  si  es  gasten  tot  el  munt  de  diner  que  val  mantenir  el 
noi  a  ciutat,  amb  el  que  costa  la  fonda  i  l'estudi,  tot  h  ofan  perquè 
es  pugui  casar  amb  la  Guideta.  Aquesta  és  la  condició  que  jo  els 
hi  vaig  posar  :  que  el  noi  sàpiga  llegir,  escriure  i  de  comptes,  i  ells 
s'ho  han  pres   de  punt  i  ho  fan  de  ricatxo,  com  ells  són. 

AVI. — Feu-ho  com  vulgueu,  però  jo  us  dic  que  si  això  va  endavant  serà 
un  disbarat.  En  Bernat  no  és  per  la  Guideta,  ni  sabrà  conèixer  mai 
el  tresor  que  és  la  nostra  noia...  Que  amb  tot  el  que  va  passant  ja 
començo   a   creure   que  ni   vosaltres  ho  sabeu    el   que  val   la   Guideta. 

JAUME. — Bé  ho  deu  saber  quan    tant  fa  perquè  li  donguem. 
AVI. — I   fins  em   temo    que  li   doni   mala   vida  ;   que  els   tontos  envanijs, 
són   sempre  de   mala    llei. 

JAUME. — No  crideu  el 'mal  temps,   avi.   Jo  ja  sé   la  que  em  faig,   i  així 

convé  que   es    faci.' 
AVI. — Mentre    no    sigui    que,    avesat   a    la    bona   vida    de    ciutat,    li    vin- 
guin  ganes  de  quedar-s'hi. 

JAUME. — Veieu  com  malicieu,  avi?  Justament  en  venint  En  Toni  m'ha 

trobat  i   m'ha  dit  que  en  l'última  carta  els  hi  diu  que  aviat  arribarà. 

AVI. — Déu   us    il-lumini,    abans   no  sigui   aquí.    (Entren    Traguet  i   Blaiet 

portant   tina   portadora.    Blaiet    d'un    tros   enllà   va   dient    com   si   ho 

cantés.) 

BLAIET. — M,   a,   ma  ;   m,   e,   me  ;    m,   i,   mi  ;...   Ai,  l'amo  !    Bon   profit  ! 


AVI. — Que  ja  heu  esmorzat,  vosaltres? 

BLAIET. — Sí,   avi.    De   bon   matí. 

TRAGUET. — Jo  també,  però  m'he  guardat  la  set  per  ara...  Si  l'amo 
volgués...   faria  el  traguet    de  llavors. 

JAUME. — Beu    en    nom    de    Déu.    M'arribo    fins    a    l'estable.    (Alçant-se.) 

AVI. — Hi  tens  feina  per  mi? 

JAUME. — Si  voleu,  al  camp  hi  han  les  canyes  a  lligar  per  les  toma- 
queres. 

AVI. — Així  d'aquí  una  estona   m'hi  deixaré  caure. 

JAUME. — Ja   tornes   a  traguejar? 

TRAGUET. — (Tot  bebent.)  Es  el  mateix  trago,  mon  amo.  (Se'n  va 
Jaume.) 

BLAIET. — Després   buscaràs    raons,    tu. 

TRAGUET. — Ah  ;  és  un  bon  vi.   Cada  cop  el  trobo  millor. 

AVI. —  (A  Traguet.)  Ja  et  recordes  que  has  d'anar  a  llaurar  el  camp  de 
baix. 

TRAGUET. — Ara  hi  vaig.  Esperava  que  el  matxo  s'acabés  el  pinso.  I 
que  se'l  menjava  d'un  gust!  Jo  no  sé  com  en  acabant  l'àpet  no 
troben  à  faltar  el  trago.  No  m'agradaria  ser  animal  només  que  per 
això,   perquè  no  els  hi    donen   vi,   ni  saben   veure  a  galet. 

AVI. — (Es   queda  consirós  apoiat  de  colzes  damunt  de  la  taula.) 

BLAIET. — Que  no  us  trobeu  bé,   avi? 

AVI. — Ah,  ets  tu.  Sí  que  em  trobo  be,  però  ja  tremolo  pels  disgustos 
que  passarem,  Blaiet  ;  no  per  mi,  que  jo,  ja  tinc  una  cama  a  l'altre 
barri,  però  em  doldria  tant  morir  i  saber  que   la  deixo  infeliça. 

BLAIET.— Infelïça?  Qui,   avi? 

AVI. — A  tu  ja  t'ho  puc  dir,  Blaiet,  que  tu  tens  bon  cor  i  te'ls  estimes 
'a  tots  com  si  fossis  fill  d'aquí. 

BLAIET. — Es  ben  cert,    avi.    Però    qué  voleu  dir? 

AVI. — Vull  dir    de  la  nostra  Guideta. 

BLAIET. — De  la  Guideta?  Digueu,    avi! 

AVI. — Sí,  d'ella.  La  volen  casar,  saps  ;  la  volen  casar  amb  aquell  esta- 
quirot presumit  de  Bernat, '  que  és   més  negat  que  els   mussols. 

BLAIET. — La  volen  casar,  avi  !  I  per  què  la  volen  casar?  Quin  mal 
ha  fet  que   se  la  vulguii  treure  de  casa? 

AVI. — No  cal  fer  cap  mal  per  casar-se  i  això  han  de  fer  totes  les  noies  ; 
lo  dolent  és  que  li   hagin  buscat  un  home  com  En  Bernat. 

BLAIET. — I  ella  ho  vol?  (Es   queda  com  embogit.) 

AVI. — Que   ha  de  voler  ella  ! 

BLAIET. — Així  res  hi  ha  de   mal. 

AVI. — Es  En  Jaume  que   li  farà  casar  per  força. 

BLAIET. — Per  força?    I    això   es  pot  fer? 

AVI. — Eh  pare  mana,  Blaiet;  i  ella  no  tindrà  més  remei  que  obeir,  la 
pobrissona. 

BLAIET.— Tanta  quimera  que  ja  em  feia  En  Bernat  i  ara  n'hi  tindré 
més  encara.  Ves  per   qué  l'ha  de  voler  ell  a  la  Guideta! 

AVI. — Encara,    si   l'estimés  de   debò... 

BLAIET. — Ni  així  tampoc  estaria  bé,  si  ella  no  el  vol.  Ara  entenc  per- 
què abans  d'anarse'n  a  ciutat  venia  tan  per  aquí  fent  l'aleta  amb 
aquella  cara  de   pebrot  vermell  que  té. 

AVI.— Pobra   Guideta  ! 

BLAIET. — Doncs   jo   us   dic   que   si   ve   per   aquí,    s'haurà   de   recordar... 

(amenaçador.) 
AVI. — Te'n   guardaràs  bé  prou,    Blaiet.    L'amo  mana.,  (alçant-se.) 
BLAIET. — Ves  per  què  ho  varen  tenir  d'inventar  això  de   casar-se! 
AVI. — Me'n  vaig  a  les  canyes.  Tu  acaba   de  triar  els  llubins  i  els  puges 

al  graner...    Pobra  Guideta  !   (Se'n  va.) 
BLAIET. — Voler   a   la    Guideta  !    En    Bernat   voler   a   la   nostra   Guideta. 

(Entra   Guideta.) 
GUIDETA.— Què  dius  de  mi? 
BLAIET. — (Deixant   el   sedàs.)   Escolta,    Guideta  :    és   cert   això   que   diu 

l 'avi  ? 
GUIDETA.— Què  diu  l'avi? 
BLAIET.— Diu   que    t'has    de    casar   amb    En    Bernat...    (Ella    abaixa    els 

ulls.)  ...Es   cert?  Sí,  sí,  ja  ho  veig  que  és  cert. 
GUIDETA. — Massa   que   ho  serà  ! 

BLAIET. — Ho  serà?  Doncs  si  t'hi  cases,  jo...  ja  ho  sé  jo  el  que  faré,  Gui- 
deta. (Tremolós  de  veu  per  l'emoció.)  Me  n'aniré,   me  n'hauré  d'anar 

d'aquí  ;   que  jo  no  t'hi  podria  veure  al  costat  d'En   Bernat. 
GUIDETA. — Tant   com   ho   demano  a   la   Mare   de   Déu   que   m'empari! 
BLAIET. — Li    demanes?    I   ja   li   demanes     ben     demanat?     (Amb     espe- 
rança.) 
GUIDETA. — Amb  tot  el   cor  que  li  demano. 
BLAIET. — Doncs    així   potser   que    En    Bernat    no   torni  ;    o    bé   si    torna, 

potser  que  això  no  es  faci. 
GUIDETA.— L'avi    te    n'ha    parlat? 
BLAIET. — Sí  ;   ell.    S'estava   aquí   tot   capficat   i   quan   jo   li    he   dit    si    no 

es  trobava  bé,   aleshores  m'ho  ha  dit  ;  que   és   com   si  m'hagués  tirat 

un  cop  de  pedra  al  cor,  Guideta. 
GUIDETA. — I    t'ha  dit  si  n'havia  parlat  amb  el  pare? 
BLAIET. — No  m'ho  ha   dit,  però  sí  que  m'ha  dit  que  l'amo  mana  i  que 

cal  obeir. 
GUIDETA. — Que    desgraciada   que   sóc  !    (Entra    Traguet.) 
TRAGUET. — Em  sembla  que  beurem  !    Perquè  veig   venir  a.  En   Toni  i 

la   Mònica   molt  alegrois  cap   aquí.    Goita-te'ls,    Blaiet. 
BLAIET. — Avisa  a  la  mestressa. 
TRAGUET. — (Agafant  el  porró.)     Per  si   m'errés,   deixa'm  tastar-lo,   que 

ja  no  em  recordo  quin  gust  té.   (Entren  Toni  i  l\[ònica.) 
TONI. — Ave   Maria...    Déu    te  guard,    Guideta. 
MÒNICA. — Bon  dia,   filleta...   Veig  que  estàs  tota  consirosa.   Què  no  et 

trobes    bé? 
TONI.^Estàs    malalta,    potser?    No    juguem  !    No    val    a    estar    malalta 

ara  que... 
MÒNICA. — Calla,   que  li  vull  dir  jo.   Ja  veuràs  com  quan   t'ho  digui  tot 

et  passarà  i  et  posaràs   més  contenta  !  (.1    Toni.)  Va  ;  li  dic? 
TONI. — Digues-li  a  poc  a  poc  que  no  la  sobtés  massa  l'alegria. 
MÒNICA. — Doncs...    Tenim    carta. 
GUIDETA.— Carta    de   qui? 
MÒNICA. — De    qui    vols    que    sigui    la    carta,    d'ell,    del    noi,    del    nostre 

Bernat.    No   t'ho   creus.    Mira,    aquí    la   porto...   Ah,   no  ;   és   En   Toni 

que  la  porta. 
TONI. — Sí  ;  jo  la  porto,   però  cal  aguantar-se  les  ganes,  perquè  això  no 

s'ensenya  més  que  quan  siguin  aquí  En  Jaume  i  la  Badora,  que  són 
ells  els  que  han  de  veure  la  finor  de  l'escriure  del  meu  noi.  Ves  a 
avisar-los  Traguet.  Digues  que  som  aquí  i  que  duem  grans  no- 
tícies. 

TRAGUET. — Vaig  corrents...  (Va, per  sortir,  però  es  repensa  i  recala.) 
Són  bones  les  notícies? 

TON I. —Ja  no  en  poden   ser  més. 

TRAGUET. — Doncs  bé  deurem  celebrar-ho,   oi? 

TON  I. — Ja  ho  crec  ;  però  cuita  a  avisar.  (A  l'anar  a  sortir  entra  Jaume 
i   topen.) 

JAUM. — Aon   vas  tabalot? 

TRAGUET. — Ui,  quin  esglai !  Ara  hauré  de  beure  per  ferme'l  passar. 
\Beu.) 

JAUME. — (A  Toni  i  Mònica.)   Vosaltres  aquí?  Doncs  que  hi  ha  novetat? 

TONI. — I  grossa.    Tenim  carta  del   noi. 

MÒNICA.— Però    quina   carta  ! 

JAUME. — (4   Guideta.)  Ja  has  avisat  a  ta  mare? 

GUIDETA. — Ara  hi  vaig  (Se'n  va.) 

TRAGUET. — (A  Jaume.)  Tenen  bones  noves  que  diu  que  s'han  de  ce- 
lebrar. Voleu  que  vagi  al  celler  a  buscar  del  ranci  de  la  bota 
xica?  v 

JAUME. — Sí,  vés  a  buscar-ne  un  porró  i  no  t'hi:  entretinguis  massa  al 
celler. 

TRAGUET. — Visca  la  tabola  !  (Entren  Badora  i  Guideta  que  se'n  va  a 
prop  de  Blaiet.) 

BADORA. — Ja  m'ho  havia  semblat  que  sentia  enraonaments  aquí,  però 
com  que  estava  amb  la  pilota,  i  nosaltres  la  fem  amb  tantes  an- 
dròmines... Doncs  com  va,  com  va  ;  si  us  descuideu  no  em  trobeu  ; 
no  fa  pas  gaire  que  he  arribat  de  mercat.  Endevineu  quan  n'he 
tret  d'un   parell... 

JAUME. — Deixa  dir,    dona  ;    que    porten    noves  ! 

BADORA. — Ah,  no  sabia,  noi,  perquè  si  ho  hagués  sapigut  et  dic 
que  no  hauria  pas  badat  boca  ;  jo  parlava  perquè  com  que  no 
sabia... 

JAUME. — Vols  callar  d'un  cop  !  Digueu,  Toni,  digueu.  Doncs  porteu 
noves   del   noi,    eh? 

TONI.— Una  carta,  una  carta,  que  ja  us  dic  jo  que  n'hi  ha  per  quedar 
bocabadat  de  tan  reperfilada  que  és,  i  amb  unes  paraules  que  no 
s'entenen  de  tan  rebendites  que  són,  que  vaia,  s'ha  de  llegir.  (Tra- 
ient la  caria  de  la  pitrera  amb  molt  compte.)  Goiteu-la,  Jaume  ; 
goiteu-la  Badora.   (Obrint-la  estesa  i  mostrant-la.) 

MÒNICA. — Ai,  jo  la  vull  tornar  a  veure. 

TONI. — Què  me'n  dieu?  Es  cosa  refina  aquesta?  No  sembla  fet  pels 
àngels  això?  (Adonant-se  que  no  hi  ha  la  Guideta  en  el  rotllo.)  Però 
si,  aquí  no  hi  ha  la  que  més  ho  ha  de  veure?  Aon  s'ha  ficat  la 
Guideta?  g 

JAUME. — Vaia,  noia.  Vina  a  veure  aix|ò.  (Guideta  s'atansa  desani- 
mada.) 

TONI. — (A  Guideta.)  Què  me'n  dius?  eh!  (.4  Mònica.)  Ai,  Mònica! 
Qui   ens    ho   tenia   de   dir   que   tindríem   un    noi   així  !    Goiteu-la,    goi- 

teu-la,    Jaume.   Ja   us   la   podeu   ben   mirar   ja,    que   no  hi   ha   retops 

aquí. 
MÒNICA. — Et    meu    fill  !    I    quins    «adornos»  !    (Entra    Traguet    amb    el 

porró  i  va  a  mirar  la   caria.) 
JAUME. — Com  a  ben  dibuixada  ho  està  aquesta  carta. 
TONI. — Pocs  ho  farien  millor.   Ni  el  metge  !  No  l'heu  vista  la  lletra   del 

metge  en   les  receptes?  Allò  són  gargots  al  costat   d'aquests  perfilets. 

Goiteu   aquí   quin   cargol.    Això   sembla   up    solo   de   clarinet. 
MÒNICA. — Quin    cap,   quin  cap  el  nostre   fill  !   Jo  no  sé  pas  d'on   li   pot 

venir,    perquè  lo  ■que   és   de   la   família,    tant   els   teus   com   els   meus, 

més  avia't  tots  han  tirat  per  rucs   que  diguéssim. 
BADORA. — Això  no  vol  dir  res,  mentre  es  sigui  bona   persona. 
JAUME. — Si    haguéssiu   anat    a   ciutat   com   ell,    pot    ser    també   hauríeu 

sortit   com    el   vostre   noi. 
TONI. — Ca  !  Això  ve  de  natural.  Ja  se  li  veia  a  En  Bernat.  No  te'n  re- 
cordes,   Mònica,    de   quan   era    petit?    No   podia   veure   un    llibre   que 

no  l'agafés. 
MÒNICA. — Sí  ;    i    en    un    dir   Jesús,    l'obria,    el    girava    i    encara    no    te 

n'adonaves  ja   l'havia   partit  pel  mig. 
TONI.' — Ho    feia  amb  molta  llestesa. 
BADORA. — Oh,    prou.  ■  De    menuts   ja    se'ls    hi    veu    el    camí    que    faran. 

Amb  els  conills  ho  veig  ;    els  que  de  petits  són -golafres,   són  els  que 

se'm  fan   més  grossos  i  els  que  adinero  més. 
JAUME.— Vols  calía r,   tu  ! 
MÒNICA. — Lo   que   em   dol   més   és  no  saber-ne  jo    de  lletra.   Quin   goig 

deu    donar    poder    llegir    sempre,    sense    ajuda    de    ningú,    el    que    ell 

escriu  ! 
TONI. — Bé  ;    què   en   treuries?    Las   cartes,    per    moltes   vegades   que   les 

llegeixis,    veuràs   que   lo  mateix  diuen   el   primer  cop   que    l'últim. 
MÒNICA. -—Què  saps  tu?    Potser  les  d'En  Bernat  són  d'una  altra  mena. 
TONI. — Bé  ;    què    m'hi    dius,    Guideta,    tu    que   hi    entens?    (Mostraht-li.) 
GUIDETA. — (Molt   desmaiaàaincnt.)   Sí...,    molt   bonica   lletra.    Però...    és 

del  vostre   noi  aquesta  carta?   (Amb  dubíc.) 
TONI. — Com    dius?   Té   mira-t'ho.    El    senyor    Francesc,    l'apotecari   ens 

l'ha   llegida,    i    acabat  •  així :    Bernat    Capgròs.    Té,    mira,    cap    aquí 

ha  d'ésser.    Ho  veus  o  no? 
GUIDETA.— Sí;  aquí  ho  diu. 
TONI. — Doncs,   si  ho  diu,   és   que  és  d'ell,   perquè  de   Bernats   n'hi   pot 

haver   tants   com   vulguis,    però   de   Capgrossos   només  som   nosaltres 

que   jo   sàpiga. 
BLA  I  ET. — Ja  teniu   raó,    ja. 

BADORA. — Bé,   però   amb  tot  això  encara  no  sabem  què  diu. 
MÒNICA. — Nosaltres   sí,    perquè   el    senyor    Francesc   ens    l'ha    llegida,    i 

per  això,   sabent  lo  que  porta  hem  dit  de  venir  aquí  perquè  la    Gui- 
deta que  en  sap  la    pugui  llegir  ella  mateixa.     (Gnidcla,   afligida,  fa 

■un    signe    de    refiïs.) 
JAUME. — Apa,    no    et    facis    pregar,    que    per    això    et    vaig    fer    anar    a 

■estudi.  ™ 

GUIDETA.— (1   part.)  Déu  meu! 
TONI. — Comença    aquí,    veus? 
GUIDETA. — (Llegint.)    Estimats   pares:    Sabreu   que   el    mestre   m'ha   dit 

que  ja   puc  tornar,   que  ja   en   sé  prou  i  que  ja    no   li   queda   res   més 

per  ensenyar-me.  Amb  això  vindré,  i  arribaré  diumenge  amb  la 
tartana   de   les   onze... 

BADORA. — Sembla   que  sigui    ell  que  parla. 

A!  ON  ICA. — Es   igual    como   ho   llegia   el   senyor    Francesc. 

TON1. — Sí,  però  a  ell  li  sortien  les  paraules  més  fortes,  tal  com  estan 
escrites. 

JAUME.— Au,   llegeix  més.  ; 

GUIDETA. — (Llegint.)  ((Com  que  vindré  mudat  com  la  mare  em  re- 
comanava, no  us  espanteu  si  no  em  veieu,  perquè  encara  que.  no 
em  veieu,  hi  seré,  perquè  sóc  aquell  que  us  pensareu  que  és  un 
senyor». 

MÒNICA.— ...Senyor... 

JAUME.— Llegeix. 

GUIDETA. — «Direu  a  la  Guideta  que  s'amaneixi. ..»  (interrompent-se.) 
Pare,  no  em  feu  llegir  més,  pare. 

JAUME. — Com   s'entén.    Per    què   això,    ara?    De   què   ve  ! 

GUIDETA. — No,  pare,  no  me  la  feu  llegir,  no  ;  jo  us  ho  demano.  (Plo- 
ra.) Jo  us  ho  demano,  pare  ;  que  abans  de  llegir-la  ja  ho  endevino 
lo  que  diu,  que  pel  mal  que  em  fa  el  cor  ja  m'ho  ,penso  el  que  diu  ; 
desgraciada  de   mi  !   (Es  tapa  la  cara  i  sanglota.) 

BADORA.— Guideta,    filla.  , 

TONI. — Com  ha  dit?  desgraciada  de  mi!  I  això  per  què?  (A  Jaume.) 
Doncs   no  em  dèieu  que  la  noia  hi  venia  tan  bé? 

JAUME. — I  ho  torno  a  dir,  mala  reïra  !  Guida,  agafa  la  carta  i  llegeix 
si  no  vols  que  aquí  el  davant  de  tothom  et  posi  la  mà  al  damunt. 
(Avença  amenaçador.) 

BLA  I  ET. — No,  mon  amo,  no   la  toqueu  a  la  Guideta. 

JAUME. — (.4  Blaiet.)  I  a  tu  qui  et  fa  parlar  !  Ja  veuràs  jo.  (Alça  la  mà 
amenaçant-la.)  i 

BADORA. — Jaume,    no,    Jaume.    (Agafant-lo.) 

JAUME. — (Desfent-se.)    Deixa'm.    (Entra   l'avi    que    corre   a    emparar-la.) 

AVI. — Jaume!  Què  anaves  a  fer?  A  la  Guideta?  Anaves  a  pegar  a  la 
Guideta,  a  la  meva  Guideta  del  meu  cor?  (Abraçant-la  i  empa- 
rant-la.) 

JAUME. — Doncs,  per  què  refusa... 

AVI. — Per  què  refusa?  I  no  ha  de  refusar  la  pobrissona?  No  te'n  dones 
vergonya,  tan  homenàs  i  aquí  al  davant  de  tothom,  de  pegar-li  a 
la  pobre  criatura?...  No  ploris,  filleta,  no  ploris,  que  l'avi  és  aquí, 
i  et  defensarà,  que  encara  que  no  tingui  gaires  forces,  encara  me'n 
queden   prous   per   protegir-te. 

GUIDETA. — (En  un  arranc  va  a  agenollar-se  als  peus  del  seu  pare.) 
Perdoneu-me,    pare  ! 

JAUME. — Ja  saps  el  que  et  cal  fer  perquè  et  perdoni. 

AVI. — (Emportant-se-la.)  Vina,  vina  amb  mi  ;  que  l'avi  sí  que  et  per- 
dona. 

BADORA. — N'has  fet  massa,  Jaume.  No  n'hi  havia  per  tant.  De  segur 
que  se'n  donava  vergonya  de  llegir-la  la  carta.  (Se'n  va.) 

JAUME. — Ja  ho  sé  jo  per  què  no  l'ha  volguda  llegir  ;  però  com  hi  ha 
món  que  passarà  per  l'adreçador,   encara   que  s'hi  posi  tot   el  poble. 

BLAIET. — (Apart.)   M'hi   faria   a   queixalades.    (Se'n   va   a    dins.) 

TRAGUET. — Ja    veig   que   no    beurem. 

TON I. —Jo  no  em  pensava  que  això  hagués  d'acabar  així...  Veníem  tan 

contents,  i  ens  crèiem  que  us  en  fariem  també  a   tots  vosaltres,  que, 

vaia,   no  sé   ni  on  sóc,  jo. 
JAUME. — Es   com    si   no   hagués   passat   res.   Jo  us   he    donat   paraula   i 

no  la  reculo,   enteneu.   Si  la  noia  fa  rebequeries,   no  vol    dir  res,   ni 

trenca  res  de  lo  pactat. 
MÒNICA. — Ja  li  deurà  passar.  Jo  tampoc  em  volia  casar  amb  En  Toni, 

oi  tu?  i  ja  veieu  que  aviat  farà  trenta  anys  que  som  marit  i  muller. 
TONI. — Sí  ;   ella  no  volia,   però  un  dia  que  vaig  estrenar  vestit    nou,  la 

vaig   rendir. 
JAUME. ^-Per  això  mateix.   Us  dic  que  és  com  si  no  hagués  passat  res  ; 

veiam  la  carta...  Què   diu  aquesta  carta? 
TONI.  —  Oh,  s'hauria  hagut  de  llegir  tota  sencera. 
JAUME. — Però  no  diu  que  arriba  demà  a   les  onze?  Doncs  ja  en    tenim 

prou. 
TONI. — Sí ;   arribarà  amb  la   tartana    de  les   onze.    En   sortint  d'ofici.    I 

nosaltres    havíem  pensat  anar-hi  tots  junts  amb  vosaltres   i   la  noia, 
'    i  després  us  quedaríeu  tots  a  dinar  a  casa. 
JAUME.  —Així  es  farà.    En  sortint  d'ofici    anirem   plegats. 
TONI. — Doncs  adeusiau...    Fins  demà. 
MÒNICA. — Si    no    haguéssiu    de    venir,    més    valdria    que    ho    dignéssiu, 

perquè  no   mataria  l'oca. 
JAUME. — Us   dic   que   vindrem   tots. 
TONI. — 1Fins   demà,    doncs. 
JAUME. — (Acompanyant-los  fins  a  la  porta.)  Adeu-siau...  I  ja  os  ho  dic. 

com  si  res  hagués  passat.  Ja  ho  veureu  si  no  sortiré  amb  la  meva  ! 

(Se'n  van    amb  Jaume  i  tot.) 
TRAGUET.— (Es    queda    mirant-se    el    vi    bo,    preparat.)    (Pausa.)    Mala- 
guanyat !    I   que  és  del  ranci  !   (L'olora.)  Bona  flaire  !    (Beu  un    trago 

i,  tot  bebent,  diu.)  I  bon  gust !  no  saben  lo  que  s'han  perdut. 

TELO 
FI  DEL  PRIMER  ACTE 

ACTE    SEGON       ' 

Menjador  d'una  casa  rica  de  poble,  els  amos  de  la  qual.  són  pagesos 
acomodats.  L'entrada  dóna  a  un  vestíbul  o  porxo  amb  arcades,  pintat 
tot  de  blau.   A  través  de  les  arcades  es  veu  l'hort  assoleiat. 


CISCA    i    TRAGUET.    (Cisca    espolsant    Ics   cadires.) 


TRAGUET. — Et  dic  que  vindrem  tots  a  dinar,  menys  l'avi  i  En  Blaiet 
que  s'han   volgut   quedar  a  casa. 

CISCA. — I    ara,   a  on  són? 

TRAGUET. — Són  a  ofici.  Jo  he  anat  a  missa  primera  per  tenir  temps 
de  deixar  el  bestiar  arreglat  i  poder  venir  d'hora  per  ser  a  tota  la 
festa,  perquè  em  penso  que  en  el  mateix  moment  de  l'arribada  ja 
es  beurà. 

CISCA.— Qué  es  veurà? 

TRAGUET. — (Fa  signe   de   beure   amb   el   colze.)   Això. 

CISCA.— Es   clar. 

TRAGUET. — També   m'agrada,    clar. 

CISCA. — Si  vull  dir  que  és  clar  que  deurem  beure. 

TRAGUET. — Això  crec  jo,  i  per  això  vinc. 

CISCA. — El   coneixes   tu   a   l'hereu? 

TRAGUET. — Jo?  No  en  fa  pocs  d'anys  que  el  conec.  De  menuts,  ell 
sempre  venia  amb  mi.  Vull  dir  que  jo  sempre  anava  amb  ell,  perquè 
sempre  em  pagava  alguna  cosa.  Corn  que  jo  el  defensava  quan  els 
xicots  li  volien  pegar,  i  ell  era  tan  talòs...  ai,  vull  dir,  si  tan 
vaja... 

CISCA. — Jo  no  el  conec,  però  com  si  el  conegués,  perquè  amb  un  any 
que  fa  que  vaig  baixar  del  poble  per  servir  aquí,  cada  dia,  cada 
hora  i  cada  minut  no  he  sentit  parlar  d'altra  cosa  que  d'En  Bernat. 
Diuen  que  és  tan  guapo  i  tan  ben  plantat,  i  que  ara  torna  tan 
savi  que  ni  el  metge  hi  podrà  discutir. 

TRAGUET.— Això  ho  diuen  ells. 

CISCA. — Vols   dir   que   no   és   veritat? 

TRAGUET. — Com  a  guapo,  que  et  diré,  jo.  Tu  saps  el  que  és  un  rap? 
Doncs  és  com  un  rap,  m'entens?  Ara,  com  eixerit,  no  sé  si  ho  és. 
El  que  és  abans  d'anar  a  Barcelona  no  en  tenia  gaire  l'aire.  Bon 
xicot  sí  {  cada  festa  em  pagava  el  beure. 

CISCA. — Potser  ara  haurà  canviat.  La  vostra  pubilla  deu  estar  con- 
tenta,  oi  ;   tornant-li   el   promès. 

TRAGUET. — Contenta?  Si  haguessis  vist  ahir  el  rebombori  que  hi  va 
haver  de  plors  i  gemecs  a  casa. 

CISCA. — Conta,   conta...    Plors    i  gemecs?  Ai,   explica-m'ho. 

TRAGUET. — No,  que  ho  faràs  córrer  ;  i  després,  ara  ja  està  tot  arreglat. 
Ella  va  demanar  perdó  a  l'amo,  i  ell  la  va  perdonar,  i  tot  adobat, 
m'entens? 

CISCA. — Es   un   bon  partit  l'hereu    d'aquí. 

TRAGUET. — Sí  ;   de  diner  crec    que   n'hi  ha   molt. 

CISCA. — Tinc  moltes  ganes  de  coneixe'l.  Això  ja  passa,  quan  un  hom 
ha  sentit  a  parlar  molt  d'una  persona. 

TRAGUET. — Me'n  vaig  a  veure  si  no  enllesteixen  l'ofici.  Ja  són  dos 
quarts  d'onze.  I  ara  que  dic  dos  quarts  d'onze,  no '  tindries  pas  el 
porró  per  aquí?  He  agafat  set  amb  tot   el  que  t'he  explicat. 

CISCA. — Es  a  baix  al  celler  perquè  es  refresqui. 

TRAGUET. — Et  fa  res  que  hi  baixi? 

CISCA. — Ves,  però  no  prenguis  mal,  que  l'escala  és  molt  fosca.  (Tra 
guet  se'n  va.)  {Quasi  en  el  mateix  moment  entra  Bernat.  Va  amb 
barret  de  palla  que  se  li  enfonsa  fins  a  les  orelles,  coll  que  li  ve  gran 
com  un  collar,  i  vestit  de  senyor  que  li  ve  just.  Porta  un  farcell  a 
la  mà.  Es  presenta  encarcarat  i  com  estemordit,  mirant  a  tots  en- 
torns.) 

CISCA. — (Adonant-se' n.)  Ai,   què  és  això  ! 

BERNAT.— Sóc   jo. 

CISCA. — I  ara  !  quin  posat  més  remollit.  Què  volia? 

BERNAT.— Què  volia?...   No   vull  res.   Sóc~jo. 

CISCA.— Ouí? 

BERNAT.— Jo. 

CISCA.— Ja. 

BERNAT. — Vull  dir,  jo,  el  que  esperen.  Vull  dir  que  sóc  l'hereu.  (Sem- 
pre va  mirant  a  totes  bandes  amb  por.) 

CISCA.— No  pot   ser. 

BERNAT. — Et  dic  que  sí.  Ouè  ets  la  minyona  nova,  tu? 

CISCA.— Sí. 

BERNAT.— ...I   què   diuen? 

CISCA.— Qui? 

BERNAT.— Ells. 

CISCA. — Oh...  Diuen  coses.  Què  li  diré  jo... 

BERNAT. — Ja  em  pots  dir  de  tu,  ja,  que  jo  de  senyor  no  en  sóc  pas. 
Es  la  mare  que  em  va  fer  dir  que  em  vestís  així...  Doncs  diuen  co- 
ses?...   Quines   coses? 

CISCA.— De"  què    vols  dir? 

BERNAT.— Vull  dir  de  mi. 

CISCA. — Oh,  estan  molt  contents.  I  ahir  quan  varen  rebre  la  carta 
es   tornaven    bojos   d'alegria. 

BERNAT. — Bojos...   alegria.    Ai,   ai,    ai. 

CISCA.— Varen  alabar  molt  la  bona  lletra. 

BERNAT. — Bona  lletra.  (Cada  cop  més  esverat.) 

CISCA. — (Apart.)  Sembla  tot  esverat.  I  com  a  guapo  té  més  raó  En 
Traguet   que    no  pas   ells. 

TRAGUET.— Només  n'he  begut  un,  eh...  Però,  calla  ;  no  és  En  Bernat 
aquest  tan  guarnit? 


BERNAT. — (Amb  molta  alegria.)  Ai,  Traguet,  Traguet...  (Abraçant-lo.) 
m'agrada   trobar-te.    On   són   ells? 

TRAGUET.— Són  a  ofici. 

BERNAT.-- -Ofici...    (Mirant   a   totes   bandes.) 

TRAGUET. — No  sé,    et   trobo   tot   estrany,    tot  canviat. 

CISCA. — Quin   hereu  !   Això  sembla    un   espantall   (Se'n  va.) 

TRAGUET. — Que  has  tingut  algun  esglai?  (Bernat  l'agafa  pel  braç  i 
cl  porta  en   l'extrem  oposat.) 

BERNAT. — No,  però  és  que  rebré  de  valent,  però  de  valent.  Tot  el  carní 
que    tremolo. 

TRAGUET, — Però  qui   t'ha  de  pegar?   I   en   tot  cas  no  sóc  jo  aquí? 

BERNAT. — Sort  que  ets  tu  aquí  i  que  ells  són  encara  a  ofici,  sinó  a 
hores  d'ara  ja  hauria  rebut. 

TRAGUET.— No   t'entenc. 

BERNAT. — Jo  tampoc...  Vull  dir  jo  sí.  Rebré  de  debò,  t'ho  asseguro, 
.  Traguet.  Serà  una  pallissa  de  les  grosses.  Fa  anys  que  no  he  rebut 
com   rebré  avui. 

TRAGUET. — Però  em   diràs  per  què  has  de  rebre? 

BERNAT. — (Mirant  a  totes  bandes.)  Perquè  m'he  estat  a  prop  d'un  any 
a  Barcelona  i  ni  sé  de  llegir,  ni  d'escriure,  ni  de  comptes,  ni  sé 
tampoc  com   he  passat  el   temps. 

TRAGUET.— Què  em  dius  ara? 

BERNAT. — Et  dic  que  no  sé  de  res. 

TRAGUET. — I   doncs    com   t'ho  has   fet  per   escriure    aquelles   cartes. 

BERNAT. — Anava  a  una  barraca  de  la  Virreina  i  per  dos  rals  me  la 
feien. 

TRAGUET. — Doncs   què   has   fet  tot  aquest   temps? 

BERNAT. — Què  he  fet?  Anava  el  Cine.  Sempre  he  estat  al  Cine.  Allí 
s'hi  està  bé  i  no  es  pren  mal.  El  matí  el  passava  al  llit  a  on  tampoc 
es  pren  mal.  I  a  les  tardes  al  Cine.  A  mi  que  no  em  vinguin  amb 
passejar.  A  cada  pas  passa  un  automòbil  o  un  tramvia.  Bab,  bab  ! 
Nanc,  nanc  !  Em  feien  més  por  aquelles  bocines  i  aquelles  campanes 
que  un  remat  de  llops. 

TRAGUET. — Però  no  anaves  a  estudi? 

BERNAT. — El  començament  hi  vàreig  anar.  Però  no  m'hi  sabia  fer. 
No  sé  què  dir-hi,  però  no  m'hi  trobava  bé.  El  mestre  es  va  tornar 
ximple... 

TRAGUET.— Ximple? 

BERNAT. — Ximple  per  fer-me  apendre  la  A.  Saps  què  és  una  A?  Doncs 
ara  veuràs  si  jo  podia  seguir  anant  a  estudi.  Va  passar  molt  temps 
dient-me  que  la  A,  era  això.  (Ho  marca  en  l'espai.)  Doncs  quan 
després  d'anar  tres  setmanes  seguides  vaig  arribar  a  apendre-la,  ve 
i  tot  d'un  cop  em  diu  que  la  a  és  això.  (Marca  una  a  minúscula  en 
l'espai.)  Bé.  En  què  quedem?  li  dic  jo?  I  sap's  què  em  va  respondre? 
Doncs  em  va  respondre:  és  maníscula.  Ah  sí?  maníscula?  Doncs 
ja  se  la  pot  guardar.  I  me'n  vaig  anar  i  no  hi  he  tornat  més.  Jo  ho 
volia  fer  escriure  aquí  dalt,  però  vaig  témer  que  el  pare  baixés  i 
em  dongués  una  pallissa  i  fes  tornar  a  estudi.  La  pallissa  res  m'hau- 
ria fet,  però  això  de  tornar  a  estudi  és  lo  que  em  va  deturar.  I... 
mira...;  vàreig  començar  anar  el  Cine...  per  no  pendre  mal  pel 
carrer,   i,   a  l'yltim,    pensant  que  ara   s'acosta  la  festa   major,   i  des- 

pres  el  mal  de   ventre  que  em  venia  pensant  en  el  dia  que  es  desco- 
briria tot,   m'he  decidit  a  venir  a  rebre  com  més   aviat  millor. 

TRAGUET. — Jo  em  penso  que  seràs  molt  babau  si  ho  expliques  així  al 
teu  pare, 

BERNAT.— Com  dius? 

TRAGUET. — Que  jo  si  fos  de  tu,  no  ho  diria.  Si  ho  dius,  no  solament 
rebràs,  sinó  que  donaràs  un  disgust  de  mort  a  la  teva  mare,  i  et 
perdràs  a  la  Guideta  perquè  el  seu  pare  no  te  la  donarà  pas  si  no 
saps' de  lletra.  I  si  no  te  la  donen  no  hi  haurà  boda  i  em  perdo  el 
beure. 

BERNAT. — Per  això,  ja  em  sap  greu,  perquè  la  Guideta  és  sandunguera, 
què  diuen   a  les  atraccions  del  Cine. 

TRAGUET. — No  ho  diguis  que  no  en  saps,  creu-me.  Fes  veure  que  en 
saps  i  no  passarà  rés.  Ves  perquè  el  necessites  el  llegir  i  l'escriure. 
Què  en  sé  jo,  per  ventura?  I  si  algun  dia  et  fan  escriure,  dius  que 
ja  no  te'n  recordes,   i  en    paus. 

BERNAT. — Saps  que  tens  uns  grans  pensaments? 

TRAGUET. — Es  que  acabo  de   beure. 

BERNAT. — Mira  ;  si  ho  arribo  a  saber  que  podia  sortir-me'n  així,  en- 
cara no  hauria   tornat.  Ara  enyoraré  el  Cine. 

TRAGUET. — -Vaja,  anima't  i  fes  bona  cara.  Estan  a  punt  d'arribar  i 
convé  que  no  coneguin  res. 

BERNAT.— M'has  tret  un  gran  pes  del  damunt  ;  un  gran  pes,  i  moltes 
clatellades. 

TRAGUET. — Ja  sé  que  ets  agraït  i  que  ho  celebrarem,   oi? 

BERNAT. — Ara   mateix    si  vols. 

TRAGUET. — No,  que  ja  els  sento.  (Entren  Toni,  Mònica,  Jaume,  Ba- 
dora,    Guideta,    tots  mudats.) 

MÒNICA.— No  és  ell?  No  és  el   meu  fill?  Fill  meu! 

TONI. — Quin  goig  que  fa  !  Goiteu-lo.  No  hi  ha  res  com  Barcelona  per 
espavilar  al  jovent. 

JAUME. — Ola,    Bernat...    (Mirant-se'l  de   cap   a  peus.)    Vols   dir  que   no 
t'és  gran  aquest  barret?  Suposo  que  ara  per   anar  per  aquí  no  t'hi— 
vestiràs  així,   oi  ? 

BERNAT. — Com   vulgui  el  pare. 

TONI. — Ara,  fins  el  dia  de  la  festa  major,  i  després  pel  casament.  Noi  ; 
l'ofici  ha  durat  molt,   i   has  arribat  tu  primer. 

BERNAT.— Sí. 

MÒNICA.— Què  no  veus   a  la  Guideta? 

BERNAT. — Ola,   Guideta...   Ola  ;  ja  sóc  aquí,   veus.   Ara...   ja   sóc  aquí. 

GUIDETA. — (Desmaiadament.)    Ben    arribat,    Bernat. 

BERNAT.— Sí;   he    ben   arribat. 

BADORA. — Fas   molt   goig,    noi. 

BERNAT.— Sí. 

MÒNICA. — Saps?  Tots  es  queden  a  dinar.  Hem  volgut  celebrar  la  teva 
arribada  i  hem  mort  l'oca. 

BERNAT.— Sí.    Pobra   oca  ! 

MÒNICA. — Quines    ocurrències    té,    el    meu    fill  ! 

BADORA. — El   trobo  un    xic    reinflat. 

TONI. — Oh  sí,    t'has  engreixat  un  xic,  em  sembla. 

BERNAT. — Sí  ;  tant  com  he  pogut. 


MÒNICA. — Els  que  ens  hem  engreixat  som  nosaltres  al  veure  que  ets 
tan  savi.  Lo  que  és  la  carta  d'ahir,  tothom  ho  ha  dit.  Fins  la 
Guideta  ho  ha  dit,    que  és  de  savi. 

BERNAT. — (Al  sentit  -parlar  de  la  carta  ja  posat  de  més  esverat.)  Jo 
també  ho  he  dit...  ai,  vull  dir  que  sí,  que  ja  m'ho  pensava. 

MÒNICA. — Ara  hem  d'anar  pel  dinar  que  ens  hi  hem  de  lluir.  Em 
voleu  ajudar,    noies,   a   parar  taula?  (.1   Badora  i   Guideta.) 

TRAGUET. — Voleu  que  vagi  al  celler  a   buscar  el  vi? 

MÒNICA. — Ja  hi  haurà  temps  d'això.  Tu,  Bernat  ;  ara'ja  et  pots  treure 
el   barret. 

BERNAT. — Sí.  (Se'l  treu.  Jaume  i  Toni,  conversen  en  un  reco  ;  Ba- 
dora i  Guideta  ajuden  a  les  dones  a  parar  taula.  Bernat  i  Traguet 
conversen.)  (Entra   Magdalena   amb    una  carta   als  dits.) 

MAGDALENA. — Ai,  sí;  ja  és  aquí!  I  que  bé  que  ha  vingut.  Ola, 
Bernat. 

MÒNICA. — Ja  el  veus,  eh,  el  noi? 

MAGDALENA. — I  tenies  raó,  Mònica.  Es  veu  ben  bé  que  torna  savi. 
Et  dic  que  ve  bé.  Amb  la  mateixa  tartana  que  ell  ha  arribat,  he 
rebut  carta  del  noi  soldat,  i   venia  per  si  me  la  llegiria. 

MÒNICA. — Es  clar  que  sí,  dona.  (Prenent  la  carta  de  la  Magdalena  i 
entregant-la  al  Bernat.)    Té,  noi,    llegeix-la  i  ja  cal  que  t'hi  llueixis. 

t BERNAT. — (Que  tia  estat  esjereit  a  l'endevinar  de  lo  que  es  tractava.) 
"Traguet  ! 

TONI. — Què  n'has  de  fer  ara  d'En  Traguet.  Llegeix  i  depressa,  home, 
que  la    Magdalena  té  afany  de  saber  què  diu  el  seu  noi. 

TRAGUET.— Es   clar,   home,   llegeix. 
ERNAT.— Tu    també? 

TRAGUET. — Sí,    home,   llegeix...*  (Apart.)   empesca-t'ho,   home. 
ERNAT.— ...Sí.    (Pausa.)   Estimada   mare  : 

AGDALENA. — Ho  diu  així  en  català?  Què  és  estrany.  Totes  les  car- 
tes d'ell  són  en  castellà.  Com  que  se  les  fa  escriure  pel  sargento 
i   li   dóna  un   ral   cada  cop. 

BERNAT. — Més  barat  que...  ai  !  vull  dir  :   Més  barat  ja  no  pot  ser. 

TONI. — Bé:  que  és  en  català  o  en  castellà  la  carta? 

BERNAT. — Sí.    Encara    no  he  tingut   temps    de  veure-ho. 

TRAGUET. — En   castellà   és,   home  ;   no  veus   que  els  hi   fa  el  sargento. 

BERNAT. — Sí.  (Pausa.)  Estimada  madre...  Astoy  muy  buenu  i  muy 
con  ten  tu. 

MAGDALENA.— Ah,  ja  està  bo? 

BERNAT. — Sí,   gràcies  a   Déu.    ■ 

MAGDALENA. — A  l'última  carta  em   deia  que  feia  llit. 

TONI. — Què  més    diu? 

BERNAT. — Sí...  «Malagraria  ca  su  salut  como  la  mía  Dios  gracias». 
(Va  rumiant  de  cara  a  la  carta.) 

MAGDALENA.— No  diu   res   més? 

BERNAT. — Sí.  Aquí  todos  bien  i  yo  también.  Saludos  a  todos  los  de 
la  familia-  i  ustet  resibe  una  abrassada  da  su  querido  hijo...»  (A 
Magdalena.)   Cóm   se   diu    el   vostre   noi,    que   ara   no    me'n    recordo? 

MAGDALENA.— Què  no  ho  diu   aquí? 

BERNAT.— Sí...   però  no  me'n  recordo. 

TRAGLTET. — Es  que   està  molt  esborrat  el  nom. 

M AD ALENA.— Es  diu  Blai. 

BERNAT.— Sí,   «Su  hijo  Blayo».  ja  està. 

MÒNICA. — (Corrent   a   abraçar  En   Bernat.)   El   meu   fill  !    Fins   ho    sap 

llegir   en    castellà.    Mira    si   sóc   tonia   que    lins   els    ulls    se    m'entelen 

de  tanta  alegria.   (S'eixuga  els  ulls.) 
TON I. — (A  Jaiiiuc.)  L'heu  sentit  eh?    L's  dic  que  no  em  dolen  els   diners 

que  m'hi  he  gastat.  Això  és  capital  ben  aprofitat. 
BADORA. — Ja  ho  podeu  dir. 
MAGDALENA. — Moltes   gràcies,    Bernat.    I    a    tu    Mònica    l'enhorabona. 

Vaja,  adéu-siau  i   gràcies  a  tots.   (Se'n  va.) 
TRAGUET.— (A   -part.)    Ho  veus,    home? 
BERNAT. — Sí.    Fa   calor   (Eixugant-se   el  front.) 
JAUME. — (A   Badora.)  Què  et  sembla  si  trigarem  a  dinar? 
BADORA. — Em  penso  que   l'arròs  va  endavant,  però  saps;  l 'arròs  d'oca 

vol  molt    bon  foc,  perquè... 
JAUME. — [Bueno,    dona,    prou!    No   n'haig    de   fer    res   de   com    se    fa; 

lo  que  vull   és   menjar-lo. 
TRAGUET. — (A  Bernat.).  Què  no  li  dius  res  a  la  Guideta? 
BERNAT. — Sí  ;  però  com  que  està  tan  atrafegada... 

TRAGUET. — Bé,    home;    digues-li    alguna   cosa.    No   sembleu    promesos. 
BERNAT. — Ara    li   diré  sandunguera,   vols? 
TRAGUET. — Sí,  home.  T'has   d'animar. 
BERNAT. — (Atansant-se   a   Guideta.)   Escolta,   Guideta  :   saps  què  et  vull 

dir? 
GUIDETA.— Què? 

BERNAT. — Sí  ;  et  vull   dir,  sandunguera. 
GUIDETA. — (Fa    un  gest   d'impaciència.)   (Entra   Magdalena   amb   paper 

i  sobre.) 
MAGDALENA. — Ai,    direu    que   sóc   pesada   amb   tan    anar   i   venir,    però 

voldria  que  el   Bernat  em  fes  quatre   ratlles  pel  noi. 
BERNAT.— Ai  ! 
TON I. —Què  tens? 
BERNAT.— Ai,    ai,   ai. 
MÒNICA. — Fill  meu,   què  et  passa? 
TRAGUET. — Deu  ser  una  trepitjada. 
BERNAT.— Sí  ;  una  trepitjada. 
TONI. — Una  trepitjada?   Qui  te  l'ha  donada? 
BERNAT.— No  ho  sé  ;  jo  mateix. 
MÒNICA. — Ai,  m'havies  espantat. 
MAGDALENA. — I    a    mi  també.   Vaja,   gràcies  a  Déu,   que  no  ha  "estat 

res.   Doncs,    que  me  la  vols  fer,   Bernat,  la  carta   pel  noi? 
BERNAT. — (Mirant-se  a  Traguet.)  (Aquest  li  fa   que   sí  amb  cl  cap.)  Sí. 
TRAGUET. — Potser   no   tens   paper  ni   sobre. 
BERNAT.— (Ràpid.)   No,   no  en    tinc. 

MAGDALENA. — Ja   en   porto  jo  ;    només   faltaria   que   després   del   favor 
de  fer-me  la  carta  em   tinguessis  de  posar  el  paper  encara.   Té.     (Li 

dóna  el  paper  i  el  sobre.) 
TRAGUET. — ..pa,    escriu.    (Posant-li   damunt   de   la   taula.) 
BERNAT. — No  em  mireu,   si  no,    em  sortirà  malament.     (.4    Magdalena.) 

Què   voleu   que   hi   posi? 
MAGDALENA.— Posa  ;  «Estimat  fill». 

BERNAT. — (Fa  un  gargot.)  Ja  està. 

MAGDALENA. — «La  teva  carta  rn'ha  omplert  d'aleg'ria». 

BERNAT.— Ja  està. 

MAGDALENA. — «I   veig  que  ja  t'has  curat  i  estic  molt  contenta». 

BERNAT.— Ja   està. 

MAGDALENA. — «T'envio  pel  carril,  una  cuixinera  de  pomes». 

BERNAT.— romes. 

MAGDALENA — «Petons  i  abraçades  de  la  teva  mare  que  t'estima,  Màg- 

dàlerià» 
BERNAT— Ja   està 
MAGDALENA. —Ara   el   sobre. 
BERNAT.— (Fa  un  gargot.)  Ja  està. 
MAGDALENA.— Si  encara  no  t'he  dit  a  on  va. 
BERNAT. — Ah,  sí ;  teniu  raó.   Què  voleu  posar-hi? 
MAGDALENA. — S'hi   ha  de  posar:    «Província  de   Logrono,    Senyor  don 

Blay   Silvestre.    Batallón   de  Cassadores,    Logrono». 
BERNAT.— Ja  està. 

MAGDALENA. — Doncs  ja  pots  tancar  la  carta. 
BERNAT. — (Plega  el  paper  i  el  clou   a  dins  del  sobre.) 
MAGDALENA. — Moltes   gràcies,    Bernat.    Déu   t'ho   pagarà. 
BERNAT. — Sí,   ja  ho  sé  que    em   pegarà. 
MAGDALENA. — Ara  vaig   a  tirar-la  a  l'estanc. 
BERNAT. — Tireu-la  allí  a  on  vulgueu. 
MAGDALENA. — No,    que  ha  d'ésser  a  l'estanc,   en   una    caixa   de  ferro 

que   tenen,  però  de  primer  s'hi  ha  de  posar  el  sello.  Vaja,  adéu-siau. 
MÒNICA. — Adéu,    Magdalena.    (.1    Bernat.)   Dóna  un   goig  que   hagin   de 

venir  a  casa   per  fer   una   carta.    Quan    m'ho   havia  de   pensar  ! 
CISCA. — L'arròs  !     (Entra   portant   una   cassola  d'arròs.) 
TRAGUET. — (A    Toni.)  Voleu  que  vagi   pel  vi,   ara. 
TON  I. — Sí.    Es  de  la  bóta -segona  que  cal   omplir. 
TRAGUET. — Segona?   Ja  me'n   recordaré. 
MÒNICA.— Apa,   tothom  a  taula. 
JAUME. — Santa  paraula. 
TONI. — Si    us    sembla,    posarem    el    noi    aquí    i    a    la    Guideta    aquí.    (De 

costat.) 
JAUME. — Em   sembla   molt   bé.    (S'asseuen   els   al-ludits.) 
MÒNICA.— Quin  goig  que  fan  !  Semblen  dos  colomins. 
BERNAT. — No  tinc  gens  de  gana.  < 

MÒNICA.— Què  no  et   trobes  bé? 

TONI. — Es  del  cansament  del   viatge  i  de  l'alegria  de  veure'ns,   oi,   noi? 
BERNAT.— Sí,    pare. 

TRAGUET. ' — (Arriba  amb  dos  porrons.)   El    vi  ! 
15ADORA. — Com    t'has    tacat    la   camisa,     Traguet.     Això     és     que     has 

begut. 
TRAGUET. — No,    mestressa.    Ha    sigut   que    pujant,    el    porró    ha    vessat 

i    m'ha   esquitxat. 
MÒNICA. — Què   no    us   dieu    res?    (.1    Bernat.)   (Serveix   a   tots.) 
TRAGUET. — No  veieu  que  mengen. 
TONI. — Tu,    noia.    (A    Mònica.)    No    em    podries    posar    algun    altre   bocí 

d'oca?  Ja  saps  que  a  mi  el  bec  no  m'agrada. 
TRAGUET. — (Menja  de  peu  dret  amb  cl  plat  a  la   nià.)     Bon   arròs  ;   és 


d 'aq,J(ïll   que   pica    i    fa    beure.    (Entra   Magdalena   tota   malhumorada 

amb   la   carta  als    dits.)   (Moviment   de   desesper   d'En   Bernat.) 
MAGDALENA. — (A    Bernat.)    Què  m'hi  has  posat  aquí  en  el  sobre? 
BERNAT.— Lo  que  m'h-u  dit.  ~ 
MAGDALENA. — Res    d'això  !     L'estanquer    a    l'anar    a    posar    el    scllo, 

s'ha   mirat   el   sobre   i   encara    em   sembla   que   veig   la   cara   que  ha 

posat. 
MÒNICA.— Què  sap  l'estanquer? 
MAGDALENA.- — Ben  clar  m'ho  ha   dit  :    «El  que  ha  fet  això  o  no  sap 

escriure  o  us  ha  volgut  jugar  una  bromada». 
MÒNICA. — Què  no  sap  escriure?   Vés  amb  compte  amb  l'enraonar,   poca 

solta  !    (Sortint  de   la  taula.) 
MAGDALENA. — La  poca  solta  ets  tu.   Ell   ho  ha  dit  així:   Això  no  són 

més    que  gargots. 
TONI. — Com   s'enten,   gargots  !    (S'aixeca.) 
MÒNICA. — Gargots,    la   lletra   del    meu   fill?   Això    no   es    pot   aguantar. 

Toni,   treu-la  de  casa...  Ai,  a  mi  m'agafarà  alguna  cosa.  Ja  m'agafa, 

ja   m 'agafa  ! 
MAGDALENA. — Si,   ha     anat    a    Barcelona  per  apendre  de  fer  bromes 

així...  !    (Magdalena   se'n    va    murmurant.    Tots    corren    a   auxiliar   a 

la  Mònica   que   cau   en   basca  en  una  cadira.    Guideta  la    venta.) 
TONI. — Aneu  a  buscar  el  metge! 
TRAGUET. — Potser  un  traguet  de  vi  la  retornarà. 
TONI. — El   metge,  el  metge! 
TRAGUET. — Vaig-  corrents.     (Se'n   va.) 
JAUME. — Què  n'hi  agafen  sovint  de  basques? 
TONI. — No  gaires  ;   només  quan   no  faig  lo  que  ella  vol. 
BADORA. — Jo   no   n'he   tingut     mai    d'això,     i   per     això   no     sé   què    hi 

va   bé. 
BERNAT. — (.4    part.)  Així  me'n   agafés  una  a  mi  que  no  me   n'aixequés 

mai  més.     (Entra  Traguet.) 
GUIDETA. — Porteu    un   got   d'aigua   que   li   remullaré   els   polsos. 
TRAGUET.— Millor    seria   un   got   de   vi. 
BERNAT.—  (Va  a   buscar  el  got.) 
TRAGUET. — Ja  ve  el  metge.  He  tingut  la  sort  de  trobar-lo  a  mig  camí. 

Ja   és   aquí.    (Entra   cl  senyor   Anton.) 
SR.  ANTON. — A  on  és- la  malalta?  Veiam.     (La  mira,   la  polsa,  la  torna 

a   mirar.    Amb    molt   aplom.)     Ja  sé   què   és.    Això   és   una    basca.    No 

en   tingueu  dubte.   Es  una  basca  i  res   més. 
TONI.— Hi    ha   perill? 

SR.   ANTON. — No.    Amb  una  petita  coseta  que  us  receptaré  es  revisco- 
larà.  Porteu   tinter  i  ploma.   (Es  treu  la  cartera  i  un  paper.  Seguida- 
ment  busca  per  totes  les  butxaques.) 
SR.   ANTON. — Recarat  !   Ara  m'he  descuidat  les  ulleres  a   casa,   i  sense 

ulleres   no   puc   fer    ni    una    ratlla. 
TONI. — No   s'amoïni.   El  noi  li  escriurà  tot   lo  que  vostè  vulgui. 
BERNAT. — (Gran   esverament.)   No,   jo   no  en    sé  fer  de   receptes. 
SR.  ANTON. — Jva  t'ho  dictaré  jo.  Té.    (Li  dóna  paper  i  cartera.)    Escriu  : 

Èter,    10   grams  ;    aiguanaf. 
BERNAT.  —(Mirant-se   a   Traguet.)   Naf? 
TRAGUET.— Sí,   home.    Posa-ho. 

BERNAT.  -(Fa   un  gargot.)    Ja   està. 

TRAGUET. — Ja  l'aniré  a  buscar  jo  el  remei.    {Amb  precipitació.) 
TONI. — No  ;  que  hi  vagi  la  Cisca,  que  tu  has  d'anar  a  buscar   la  manta 
a    l'estable,    que    la    embolicarem,    perquè    tremola    tota.    Té,    Cisca. 
(Cisca   se'n  va  amb  la   recepta.    'Traguet,   per  la   manta.) 
MÒNICA.— Ai  !  (Sospirant.) 
BADORA.— Ja  ha  dit  :   ai. 
VELS.— Ha  dit  :   Ai. 

SR.   ANTON. — L'èter  comença  a  fer    l'efecte. 
TONI. — Si  encara  no   l'han  portat. 
SR.   ANTON.— Ah,    té   raó,   però... 
MÒNICA.— A   on   és   el   noi? 
TOTS. — Bernat  !    Bernat  !    Et   crida. 
BERNAT. — Mare  ;   ja   no   hi    tornaré    més. 

TONI. — Ouè   vols    dir?    No    has    fet    cap    mal    tu.    Ha   estat   aquella    des- 
carada. , 
BADORA. — No    li     recordeu    ara,    perquè    si    n'hi    torneu    a    parlar    pot 
tornar-li    la  basca  ;  perquè  les  idees  quan  han  donat  un   mal,    veureu 
que... 
JAUME. — No    amoïnis    tu,    ara  !    Deixeu-la    refer. 
GUIDETA. — Un  trobeu  millor?    (Fa  que  sí.) 
TRAGUET. — Aquí  va  la   manta. 
MÒNICA. — No  ;  si  tinc  calor. 
TRAGUET. — Ara  li  an-irà  bé  el  ranci. 
MÒNICA.— Ai,   ai. 
SR.    ANTON. — S'ha    d'esperar    la    medicina.    (Entra    el   senyor    Francesc 

amb    una   grossa   ampolla   d'aiguarràs    i   la   recepta   d   la   mà.) 
SR.    FRANCESC. — O   jo   m'hi   tornat   boig  o   aquí   hi   ha   un    mal   entès. 
SR.   ANTON. —Què  vol  dir,    senyor  Francesc. 
SR.    FRANCESC. — Miri.    Aquesta    lletra    no    s'entén.    Mai    m'havia    fet 

una  lletra  així,   vostè. 
SR.   ANTON.— No   és   feta   meva. 
SR.     FRANCESC. — Doncs    o    això    no    diu    res,    ò    si    alguna    cosa    s'ha 

d'entendre,    vol   dir    aiguarràs. 
SR.  ANTON. — Déu   nos   en  guard  ! 

TONI. — Com  que  el  noi  estava  tan  atribulat  quan  ho  ha   escrit. 
TRAGUET. —  Pot  anar  a  fer   bona  lletra  en  un  pas  així. 
BADORA. — Es  clar,    veure's   la  mare  com   morta... 

SR.    ANTON. — Es  que   amb  això   no    s'hi   pot  jugar.    Si    jo   no   arribo   a 
ser  aquí  i  el  senyor  Francesc  no  se  li  ocorre  venir   ell   mateix,   hau- 
ríeu   emmatzmat    a    la    pobra    Mònica,    perquè    això      (per    l'ampolla) 
mata,    sabeu.    (Molt    marcat.) 
BERNAT. — Mata?   Això   mata?    Doncs    doneu-me-la!    Així   acabaré    d'un 

cop. 
TONI.— Què  t'agafa,  ara? 

BERNAT. — Doneu-me-la,    home...    (Fora    de    si.)    La    vull  !    Yinga    l'am- 
polla ! 
MÒNICA. — Fiil,    fill    meu  !    El    trastorn    de    veure'm    així    li    ha    girat    el 

cervell.     (Tots  agafen  a  Bernat   per  calmar-lo.) 
BERNAT. — Deixeu-me  !    Deixeu-me   anar  ! 
BADORA. — Es  un  ram  de  bogeria. 

MÒNICA.— Fill,  fill  meu! 

JAUME.— S'ha  tornat  boig! 

MÒNICA.— Quina  desgràcia!   (Esclata  en  plors.) 

BERNAT. — Deixeu-me  anar  !  (En  Bernal  va  espeternegant  per  a  des- 
fcr-se  dels  que  l'aguanten.) 

TONI. — Calma't,   fill,   noi,    Bernat,   calma't  ! 

TRAGUET.— Vols   vi? 

BERNAT. — Deixeu-me  anar,   no   apreteu  tant  que  em  feu  mal ! 

MÒNICA. — (Avcnçant  de  cara  al  prosceni  i  amb  grans  mostres  de  des- 
esperació.)  El   meu   fill  ;   pobre   fill   meu  !    Ha    perdut   l'enteniment  ! 


TELO 
FI  DEL  SEGON  ACTE 

ACTE    TERCER 

L'era  i  l'emparrat  de  la  masia.  La  façana  amb  el  portal  és  a  la  dreta. 
Al  fons  i  esquerra  hi  corre  la  vorada  de  maons  què  tanca  l'era.  Un  paller, 
forques,  el  corró,  etc,  donen  caràcter  a  l'escena.  Una  taula  sota  l 'em- 
parrat.  Es  de  bon  matí. 


BLAIET. — (Va  posant  -peces  de  roba  en  un  farcell.)  Ara  el  llibre...  No 
el  vull  pas  deixar  el  meu  llibre,  el  nostre  llibre.  (l'ci  per  entrar  a  cer- 
car-lo i  es  topa  amb  l'Avi  que  surt  i  queda  sorprès  al  veure'l.) 

AVI.— Ja   t'has   llevat,    Blaiet? 

BLAIET.— Sí,    avi.    (Confós.)   Tot  molt  pausat.) 

AVI. — I   què  fas  aquí? 

BLAIET. — Faig...  faig  un  farcell  ;  ja  ho  veieu. 

AVI.— Fas  un  farcell?  I  per  què  el  fas  aquest  farcell?  (Pausa.)  Sents 
que  et  pregunto,  Blaiet?  Per  què  el  fas  aquest  farcell?  (En  Blaiet, 
mig  girat,  amb  el  cap  baix  i  les  mans  damunt  del  farcell,  no  res- 
pon.) (Avi  s'hi  acosta  i  agafant-lo  suaument  per  l'espatlla  l'obliga 
a  girar-se.) 

AVI. — Et  dic  si  has  sentit  lo  que  et  pregunto?...  Per  què  abaixes  el 
cap  així?  Què  vol  dir  aquest  posat?  (Alarmat  com  si  endevinés  quel- 
com.) 

BLAIET. — Avi  !    (Suplicant  i  amb  veu    tremolosa.) 

AVI. — Si   tremoles   tot,    Blaiet.    Digues:    Per   què   el   feies   aquest   farcell? 

BLAIET.-r-Me  n'anava,   avi.    (Baixant  els  idls.) 

AVI. — (Estupefacció  i  sentiment.)  Te  n'anaves?  I  a  on  anaves?  Vols 
dir  que  te  n'anaves  d'aquí,  d'aquesta  casa,  Blaiet?  Què  te  n'anaves 
per  no  tornar? 

BLAIET. — (S'eixuga   els   ulls.)   Sí,    avi. 

AVI. — I  això  per  què?  Quin  mal  t'han  fet,  o  quin  mal  has  fet  perquè 
te  n'anessis  així,  d'amagat?  (Ploricós.) 

BLAIET. — Jo  no  hi  puc  viure  més  aquí,  avi...  Ja  ho  sé  que  no  tinc 
raó,  que  jo  no  n'haig  de  fer  res  de  si  la  Guideta  es  casa  amb  aquest 

0  amb  aquell  ;  que  jo  sóc  el  vailet,  i  els  vailets  no  s'hi  han  de  ficar 
en  aqueixes  coses.  Ja  ho  sé  í  però  si  jo  no  sóc  com  els  altres  vailets, 
jo  no  en  tinc  la  culpa,  avi.  Jo  només  sé  que  aquí  no  hi  puc  viure  ; 
que  jo  sento  que  el  cor  se'm  trenca  cada  cop  que  veig  a  la  Guideta 
amb  els  ulls  entelats  i  la  cara  de  dolorosa  que  fa  d'ençà  de  diumenge. 

1  l'ame  sempre  amb  el  posat  sorrut  ;  i  la  mestressa  que  tant  enrao- 
nava, sense  badar  boca,  i  vós,  vós  també,  avi  ;  que  bé  prou  que  se 
us   veu   que   aneu   d'una   banda   a   l'altra   com   una   ànima   en   pena... 

AVI. — I    per    això   te'n   vas?   Te'n   vas1  perquè    aquí  ja   no   hi   ha   alegria 

ni    gatzara...    Desagraït,    més    que    desagraït  !    (Amb    més   pesar   que 
enuig.) 
BLA  I  ET. — Avi  !  No  m'ho  digueu  això,  que  no  en  sóc  gens  de  desagraït, 
encara     que     me'n  vagi.     Perquè  és   tot  al     revés  d'això.     Que  si   jo 
no  me'ls  estimés  a  tots  els  d'aquesta  casa,   no  me'n   sentiria    tan   de 
lo  que  passa,   i  potser   no  hi    hauria  pensat  en  anar-me'n... 
AVI. — I   ni  et  dol  deixar-me  a   mi,    Blaiet  ;   ni  a  n'aquest    pobre  vell  que 
tant  t'estima,  a  n'aquest  vell   que  haurà  de  veure  com   se  li  enduen 
la  Guideta  i  haurà  de  quedar-se  aquí  sense  ella,  i  sense  tu  per  poder 
parlar  d'ella,    quan    no   la   tinguem. 
BLAIET. — (Abaixa   el    cap    confós.)    Oh,    no   hi   havia   pensat   en   això... 
Jo    només   veia   que   no   podria  íer-m'hi   amb    el   viure  quan   ella   no 
hi   fos,   perquè...   Si  me'n   anava,   avi,   era  perquè  d'ençà  de   tot  això 
d'aquest    hereu,   que  el   vent  s'emporti,    m'he  adonat    de  lo  que  vull 
jo  a   la   Guideta.    Per  això   me  n'haig   d'anar,   avi,    per   això  ;   perquè 
quan  nie  pensava  que  me  l'estimava  com  una  germaneta,  veig  que  no 
és   així...   i  ni   que   vulgues   us   podria   dir  com   és  que  me  l'estimo    a 
la    Guideta.    (Plora.) 
AVI. — Pobre  Blaiet  !   (Com  si  s'ho  digués  a  si  mateix.)  Es  clar,  una  noia 

com    ella    i  un  cor  com  el  d'ell...   Pobre  Blaiet ! 

BLAIET. — Ho    veieu    ara,    per    què    me'n    vaig?    Mai    havia    sapigut    lo 

que   era    passar   una   nit   en    blanc,    i   ara,    massa    que   ho  sé...   Jo   bé 

prou  faig  per  dormir-me,   però  veureu  que  comencen  a  venir-me  uns 

pensaments,  i  la  son   em  fuig  dels  ulls...  per  poder  deixar-hi  més  lloc 

per   les   llàgrimes...'  Perquè,   sí   que   ploro,   avi,   ploro  com   mai  havia 

plorat,   pensant  que  em  prenen  la  Guideta,   i  que   ja  no  m'ensenyarà 

més  de  lletra,  i  que  ja  no  serà  d'aquí,  ni  ho  tornarà   a  ser  mai  més. 

AVI. — Sí,    Blaiet  ;   sí,  que  fa  plorar  tot  això  ;    però   arribar  a  pensar  en 

deixar-nos  ;   arribar  a  llevar-te  amb  intenció  de  fugir  d'aquesta  casa, 

d'aquí  on   et    vàrem    recollir   i   on   t'han   tractat  com   un   fill...,    això 

Blaiet  no  està  bé. 

BLAIET. — Ja   ho  veig,   avi.   Jo    no    ho  feia   pas  amb   mala   intenció  ;   jo 

volia  fugir  per  no  sofrir,  però  ja  ho  veig  que  no  ho  hauria  aconseguit 

tampoc,  perquè  el   mal  no  és  aquí  en  aquesta  casa,  sinó  que  el  porto 

-   jo  a  dintre  ;    (al  cor)  i   allí  a  on   jo  vagi   allí  vindrà  ell,   per  a   atur- 

mentar-me,    i    per  rosegar-me  com,  un   corc. 

AVI. — Vaja,    Blaiet  ;    no   et   desconsolis   així.    La   Guideta   sempre  serà   la 

nostra  Guideta.  Si  Déu  no  ens  ajuda,  és  cert  que  se'ns  l'emportaran, 

però   de   tant   en    tant   ella   bé  vindrà  a   veure'ns;   i    quan    no  vingui, 

tu    i    jo    parlarem    d'ella    i    del    bons    temps    en    què    la    teniem    entre 

nosaltres   i  si  això  no  ens  consola,   mira...   plorarem  junts...   Queda't 

Blaiet,    queda't  ;    jo  t'ho   demano,    Blaiet,    fill   meu. 

BLAIET.— Sí,    avi  ;    teniu    raó.    Sóc    un    desagraït.    Em   quedaré   per    vós 

i...    per   mi    també  ;   que   ja    ho   veig   ara    que    si   aquí   no   n'hi    trobo 

de  consol,   tampoc  arreu  en   trobaré. 

AVI. — Ben   cert.    Tens   bon   cor   Blaiet,    tens   bon   cor.    Sempre    ho  he   dit 

jo  que   tu   eres   un   noi   de   bon   cor. 
BLAIET. — (Agafa   el  farcell   i   el   deixa   a   dins.)    Us    dic    que  em   sento... 
no  sé...  com  si  m'hagués  fugit  la  mitat  de  la  pena...  Em  recava  deixar 
tot  això  que  tant  estimo!    (Entren   Badora    i   Jaume.) 
BADORA. — Avui  no  m'emporto  més  que  els  formatges... 

JAUME. — {Molt  sorrut.)  Emporta't    lo    que  vulguis,   però  torna  aviat. 
F>.\ DURA. —  Enllestiré    tant    com    podré.    Blaiet  ;    ves    a    abastar-me    els 

formatges   de   l'armari.    [Blaiet  entra  a   la    masia   i   torna  aviat   amb 

els  formatges  i  B adora  els  pren  ficant-los  en  el  cistell.) 
AVI. — Tingueu   bon    dia. 
BADORA. — No   us   ho   havíem   dit? 
JAUME. — Bon   dia.    (Molt  sorrut.) 
BADORA. — (.1     Blaiet.)    M'ha     semblat     que     matinejaves     molt,     avui, 

Blaiet. 
BLAIET. — Sí,    mestressa.    No   podia   dormir   i...    m'he   llevat. 
BADORA.— Per  això  que  t'he  sentit.    (Blaiet   es  posa  a  triar  mongetes.) 
JAU  ME., — I   En   Traguet?   L'heu  vist  per  aquí? 
BADORA. — Deu  ser  al   celler.   A  n'aquell,   quan  no  el  trobis,   busca'l  pel 

celler. 
AVI.— I  la  Guideta? 
BADORA. — Li  he  dit  que  no  es   mogués  del  llit.    Ha  passat   mala    nit    i 

em   sembla   que   està    enfebrada. 
AVI. — Fa  dies  que  m'ho  sembla  que  no  està  bé,  la  pobreta. 
JAUME. — {Un  xic  sec.)  Doncs  si  us  sembla  que   no   està  bé,  per  què  no 

aneu   a   avisar   al   senyor   Anton? 
BLAIET. — Voleu   que    hi  vagi? 

BADORA. — Veurem,    quan   tornaré  de   mercat.    Potser   no   sigui   res. 
JAUME. — Com    que    si    es    posés    malament,    diríeu    que    jo    en     tipc    la 

culpa  ! 
BApORA. — Déu   te  valga,  Jaume.  També  de  vegades  tens  unes  sortides. 

Qui  vols    que  t'ho  digui  que  en   tens  tu  la  culpa,    Déu   te  perdó? 
JAUME. — Com    que  ja    veig   que   tots   feu    una    cara    que   ja   sembla    que 

ho   estigueu   dient!    I    tot   perquè   miro    pel   seu   bé...    (pausa.)    Veieu? 

Ni  tampoc  us   preneu  la  pena  de   respondre'm.  * 

AVI. — Tots    tenim    prou   pena,   Jaume. 
JAUME. — Pena   de   què?    De   que   vulgui   donar   a    la   noia  un   marit   ric, 

perquè   mai    li   falti    res?   Ja   ho    sé   que    En    Bernat   no   és    un   home 

allò   que  se'n   diu  capaç   de   portar   una    casa,    però   tampoc   necessita 

portar-la.    D'això    ja    se'n    cuidarà    la    noia.1  Ell    prou    fa    portant    lo 

que    porta...    Demts,    paraula    és    paraula.    Ells    l'han    instruït    i    s'hi 

han   gastat  lo  que   s'hi   han   gastat,   per    nosaltres. 
BADORA. — Ja  saps  que  en   aquesta  qüestió  sempre   havia  estat  amb  tu, 

Jaume,    però  ara... 
JAUME. — Ara,    per   què    no? 
BADORA. — Perquè    d'ençà    de    diumenge    et    dic    que    em    fa    llàstima    la 

nostra  noia.  Allò  era  una  disfressa  i  no   un  home. 
JALTME. — Treient-se   aquell    vestit  estem   llestos. 
BADORA. — I   aquell   posat   de    poca  solta   també   li  faràs  treure? 
JAUME. — Si   per   solta   s'haguessin   de   casar   la   gent,    que    pocs   se'n   ca- 
sarien. 
BADORA. — Però    si   és   la    riota   de    tot   el   poble.    Tots   els   que   el   varen 

veure  anant   de  la  tartana  a  casa  seva,   encara  riuren. 
BLAIET. — Això  sí  que   és  ben   cert,   amo. 
JAUME. — Si  heu  de  fer  cas  de   la  gent... 
BADORA. — I   lo  del  diumenge  !   Allò  semblava  la  bogeria. 
JAUME. — Sí,    però   ja -saps   lo    que   ha   dit   el   senyor  Anton.    En    Bernat 

té    el   seny   tan   complert   com   tu   i  com  jo.   Allò  va  ser  del  trastorn 
de   veure    a   sa   mare  desmaiada. 

BADORA. — Què  vols  que  et  digui.  No  trobo  que  En  Bernat  sigui  lo 
que    li    cal    a    la   nostra   noia. 

JAUME.  —Doncs   què   li   cal?    Un    rei? 

BADORA. — Al  contrari,  Jaume.  De  vegades  com  més  amunt  es  vol 
vular,   de  més  amunt  es  cau. 

JAUME. — Més.  val   que  no    en   parlem   més,   Baclora, 

TRAGUET. — Bon  dia!  Ja  he  donat  beure  als  animals,  bé  beure;  vull 
dir  aigua. 

AVI. — Vaig  a   veure    la   Guideta.    (Entra  a  la  masia.) 

BADORA. — Jo  me'n   vaig  a  mercat,   que  ja  és   tard.     (Agafa  els  cistells.) 

TRAGUET. — Ni  m'han  tornat  el  bon  dia  i  semblen  tots  capficats.  Aques- 
ta, gent  beu  poc.  (A  l'anar  a  sortir  Badora  es  topa  amb  la  Mònica 
que    arriba   tota   anguniosa.)  , 

MÒNICA.— No  m'heu  vist   pas  el  noi  per  aquí? 

BADORA.— Què  l'heu  perdut? 

MÒNICA. — Estic  amb  una  angúnia  !  Quan  ens  hem  llevat  hem  anat 
a  la  seva  cambra  i   el  llit  era  buit. 

TRAGUET. — Deu  haver  matinejat  més  que  vosaltres. 

MÒNICA. — Aquest  noi   no  em  fa  goig. 

BADORA. — Ni  a    mi  tampoc. 

MÒNICA. ■ — Veritat  que  fa  angúnia?  D'ençà  de  diumenge  no  sembla 
el  mateix.  Gairebé  no  parla,  i  ni  gosa  a  sortir  de  casa.  Per  això 
m'he  quedat  tan  parada  quan   he  vist  que  ja  era   fora. 

BADORA. — Ja  deurà  tornar.  Me'n  vaig  a  mercat,  perquè  si  no,  arribaré 
a    misses,  dites.    (Se'n  va.) 

MÒNICA. — Què  us  vagi  bé.  I  si  el  veiéssiu  pel  poble,  no  us  ho  haig 
pas  de   dir,   Badora,  feu-me '1  tornar  de   seguida. 

JAUME. — No  us  angunieu  així,   dona.   Ja  és  prou  gran   per  anar  sol. 

MÒNICA. — Es  clar,  que  sí  ;  però  després  d'aquests  dies  de  veure'l  tan 
corcaigut...  Perquè  mireu  que  n'estava  de  corcaigut  el  pobret.  I  que 
no  hi  valia  que  l'eixeribíssiu.  Jo...  allò...  per  animar-lo,  vaig  provar 
de  dir-li  que  tothom  parlava  d'ell  i  que  es  feien  llengües  de  la  seva 
saviesa,  doncs,  tot  era  parlar-li  d'això  del  llegir  i  l'escriure,  que 
se'm  posava  fet  una  fúria,  fins  que  em  va  arribar  a  dir  que  no 
volia  que  n'hi  parlés  més  i  que  al  que  li  anés  a  fer  llegir  o  escriure 
cartes  li  badaria  el  cap  ! 

TRAGUET. — Això  és  perquè  està  encara  agraviat  de  lo  del  diumenge. 
Com  que  després  de  fer  el  favor  encara  van  dir-li  si  ho  feta  ma- 
lament. 

JAUME. — Això   deu   ser. 

MÒNICA.— Els  envejosos  !  L'estanquer,  com  que  era  ell  el  que  feia 
sempre  les  cartes  de  la  Magdalena  pel  compte  que  li   tenia,   per   això 

>       ara  no  troba  bé  lo  que  fan  els  altres. 

TRAGUET. — I  l'apotecari  no  ho  va  entendre  perquè  no  hi  veu.  Demés 
el  pobre  Bernat  quan  va  escriure  la  recepta  estava  tan  afectat  que 
ni  sàvia  el  que   es  feia. 

MÒNICA. — Pobre  fill    meu  !    Us  dic    que  em   vaig  pensar  que  es  tornava 
boig.    I   encara   que   el   senyor -Anton   diu   que  no,   jo  encara   tinc  por. 
de  què  entre    una   cosa   i    l'altra   li   hagin   capgirat   un   xic   el   cervell. 

Perquè,    vaja,    ha    quedat    amb    un    posat    tan    esveradís    que    em    fa 

pena  de  veure'l. 
TRAGUET. — Això  ja  passa  quan  es  té  el  cap  massa  ple  d'estudis. 
MÒNICA. — Es    lo   que  jo   dic.    Tot   un    any    d'estudiar,    per   força   els   ha 

d'estovar  el  cervell.    I   a   on   deu  ser  ara,   el  meu   fill?   No  sé    perquè 

em  temo  una  desgràcia.  Mireu  que  voler-se  emmetzinar  amb  l'aiguar- 

ràs,  no  m'ho  sé  acabar. 
JAUME. — Xo   us   hi   encaparreu,    Mònica,   que    ja   us  he    dit ,. que   és  prou 

gran   per  saber   tornar  a  casa. 
MÒNICA. — I   la  Guideta,    que  no  la  veig  per  aquí? 
JAUME. — Té  un   xic  cle  mal  de  cap,  però  no  serà  res. 
MÒNICA. — Pobreta  !    No  li   digueu    pas   que   hem   perdut   el    noi,   que   un 

trastorn   així  H  podria  fer  molt  mal.   Ara  me'n  vaig  al  molí   a  veure 

si   l'han   vist.    (Se'n   va.) 
JAUME. — Aneu,    aneu.    (.4    Blaict.)  Tu  vina   que  anirem   a   mudar   el   jas 

de   l'euga.  Agafa  les  forques. 
BLAIET. — Va,  mon  amo. 

JAUME. — (.4    part.)  Acabaran  per   fer^m.-ho  creure  que  és  un    ximple. 
TRAGUET. — No  voleu  pas  que  vagi  a  endreçar  el  celler? 
JAUME. — El  celler?  Però  no  el  vas  endreçar  ahir  el  celler? 
TRAGUET. — Sí,   però,   jo  deia...    Potser  ja  s'haurà'  tornat  a   enredar. 
JAUME.— Qui   vols   que    l'hagi   enredat,    les   rates? 

TRAGUET. — Bé...   com   que  veig  que   no  hi   ha   el   porró   per   aquí,   pen- 
sava que  de   passada   l'hauria  pujat  per  si  volieu  beure,   sabeu? 
JAUME. — Quina  ànsia  en  passes  del  ditxós  porró!  Vés  i  no  t'hi  adormis. 

{Traguet    se'n    va.)    (.1     Blaict.)    Dius    que    has    sentit    com    en    feien 

l'iota   d'En    Bernat,    tu? 
BLAIET. — Sí,    mon   amo  ;   es    reien    del   vestit   que   duia   i   del   posat   que 

feia   quan   va.   arribar  de    Barcelona. 
JAUME. — Això   és    l'enveja.     j,a   gent   sempre     malparlen    dels     que     són 

alguna  cosa  de  bo.   I   En   BerilSK  pot  ser  lo  que  vulguin,   però  ell  s'ha 

sapigut    espavilar,     i    de    segur    que    els    que    fan    mofa^  d'ell    no    són 

capaços   de   fer  una  carta. 
BLAIET. — Es  què  diuen   que  això  del    llegir  i  escriure    són   falòrnies. 
J  \UME. — Falòrnies?  Això  sí  que  no  ho  poden  dir,   perquè  jo  l'he   sentit 

llegir  i  l'he  vist  escriure. 
BLAIET. — La  gent  ho  diu... 
JAUME. — Dós   si   ho  sents   a    dir  ja   pots   contesta'ls-hi    que   és   mentida, 

que  això  jo  ho  he  vist  amb  els   meus  ulls.    (Entra    Toni.) 
TONI. — Esco!teU-me,   Jaume.    No  hauríeu  pas  vist  el  noi   per    aquí? 
JAUME. — No,   no  l'he  vist,   ja  ho  he  dit  a  la  vostra   dona,   ara   mateix. 
TONI. — Ah,    ja   ha   vingut   la    dona?...    Us   dic  que    ja   no  sé   a   on   anar 

més.   He  anat  al  poble  a  preguntar  casa  per  casa  ;  he   anat  al  cafè, 

he    anat    a   cà    l'Alcalde  ;    a    tot   arreu    he    anat    i    En    Bernat    no   és 

enlloc,    ni    l'han   vist,    ni   ningú    en   sap   donar   raó. 
JAUME. — Deu  ser  al  molí.  Ara   hi  és  la  vostra  dona. 
TONI. — Ah,    la   dona   hi   ha   anat?     (Se  senten  crits   i    plors  de   Mònica.) 

Es   ella  !    Això    és   el   seu   cridar.    El   coneixeria    a   deu   llegües   lluny. 

(Entra    Mònica    desesperada.) 
MÒNICA. — Tampoc   és    al   molí !    Déu   meu  !   Li   haurà    passat   una   des- 
gràcia  al   pobre   fill    meu  ! 

TONI. — Mònica,  Mònica,  no  et  posis  així  Mònica,  que  t'agafarà  una 
basca. 

MÒNICA. — Ja  ho  dius  tu  no  et  posis  així!  Com  vols  que  em  posi, 
doncs? 

TONI. — Posa't  com  vulguis,  però  no  cridis  tant,  que  ja  saps  que  des- 
prés ens  dones  feina.  Es  que  jo  em  penso... 

MÒNICA. — Què   penses,   Toni?   Pobre   Bernat,   pobre  fill   meu! 

TONI.— No  et  despacientis.  Jo  em  penso  que  n'haurà  fet  alguna  de 
crespa. 

MÒNICA.— ^Ai,  ai,  ai  !  Pobre  fill  meu  ! 

TONI. — Et  dic  que  no  t'alarmis.  Ell  no  en  té  la  culpa  de  lo  que  li 
passa.  Això  és  a  Barcelona  que  ho  ha  agafat...  Ja  t'ho  he  dit  :  a 
n'aquest  noi  li  han  pujat  al  cap  els  estudis...  Ja  veuràs,  es  apendre 
molt  en  tan  poc  temps  !...  I  d'un  home  que  se  li  pugin  els  estudis 
al  cap,   no  n'estranyis  res,   Mònica. 

MÒNICA. — Quina  mala  hora  vàrem  tenir  !...  I  a  on  deu  ser  ara  ;  a 
on   es   deu  haver  ficat?' 

TONI. — Això  és  lo  que  jo  estic  preguntant  d'ençà  que  m'he   llevat. 

MÒNICA.—  (Plorant  a  grans  crits.)  No  el  veurem  mai  més,  tan  hermós 
que    era ! 

TONI. — No  t'exaltis  així,  Mònica  ;  jo  crec  que  el  noi  tornarà,  si  no  li 
ha  -passat   pel   cap   una   altra   arrel   com   la   del   diumenge... 

MÒNICA.  —Ai,  Toni,  no  diguis  això,  que  massa  que  ja  m'ho  penso, 
desgraciats   de   nosaltres  ! 

JAUME. — No   us  alarmeu  així. 

TONI.-^Tenim  motiu,  Jaume.  En  Bernat  no  és  el  mateix  Bernat  d'abans. 
Et  dic  que  a  Barcelona  ens  l'han  canviat  com  una  mitja.  Ell  ja  no 
era  molt  mogut,  però  era  francot  i  rialler,  mentre  que  ara  va  més* 
esverat  i  és  més  retret  que  un  eriçó.  Per  mi,  ha  tingut  un  empatx 
•  de  lletra,  vet-ho-aquí...  No  us  hi  heu  fixat?  S'ha  tornat  com  remollit, 
com  desencartronat,  m'enteneu?...  Es  el  meu  fill,  i  potser  no  està 
bé  la  comparança,  però  jo  em  recordo  del  Colom,  aquell  gos  tan 
maco  que  tenia,  que  començà  a  posar-se  així  cóm  ell  i  se  m'anava 
ensopint  cada  dia  més,  sense  voler  sentir  parlar  de  res.  Anava  pel 
recons  ;  no  volia  sortir  al  carrer,  fins  que  un  dia,  li  varen  flaquejar 
les   cames,   va  torçar  el  coll   i  va  morir. 

JAUME. — Però   el   gos   no   devia   pas    haver   estudiat    massa,    em   penso. 

TONI. — No,   això  no  ;  però  pel  posat  ho  semblava. 

MÒNICA. — I  si  anéssim  a  fer  mirar  la  sèquia? 

TONI. — El  que  tu  vulguis,  Mònica.  Almenys  que  es  vegi  que  ho  hem 
fet  tot  per  ell.   (Entra   Traguet  amb  cl  porro.) 

TRAGUET.— No  l'heu  trobat  encara? 

MÒNICA. — No,    no    l'hem    trobat    enlloc. 

TRAGUET. — Veiam  si  haurà  sigut  capaç  de  tornar-se'n  a  Barcelona. 

TONI. — I  tens  raó !  Veus  això  no  se  m'havia  acudit.  Es  una  bona 
idea. 

TRAGUET. — Es  que  amb  perdó  de  l'amo,   he  begut  un  traguet. 

TONI. — També  podria  ser  això  que  dius.  Tens  raó.  Ell  deu  haver  deixat 
les  seves  amistats  a  Barcelona  i  potser  ha  dit  :  ((Bah,  deixa'm  arri- 
bar-m'hi.»  . 

JAUME. — També   podria  ser. 

MÒNICA. — I   no  ens    hauria  dit   res? 

TONI. — Ja  t'he  dit  que  d'un  xicot  d'estudis  no  cal  estranyar-ne  res... 
Però  qui  el  troba  a  Barcelona  ?  Barcelona  és  molt  gran  i  no  pots 
anar  preguntant  casa  per  casa. 

TRAGUET. — Si  és'  que  hi  ha  anat  el  trobareu  al  Cine. 

TONI.— Què  és  això? 

TRAGUET. — Es  un  lloc  a  on  ell  anava  sovint   per  no  pendre   mal. 

TONI. — Doncs  potser  que  ens  hi  arribem,    Mònica. 

MÒNICA.— A    Barcelona? 

TONI.— Per    ell   es   pot  fer   tot. 

MÒNICA. — Tens   raó,    Toni.    Tot   per   ell.    Anem    i    que   Déu   ens   ajudi. 

TONI. — Vaja,  Jaume,  no  us  desconsoleu.  Tornarem  amb  el  noi,  i  lo 
dit,  dit  està  ;  allò  que  dieu  vós  :  paraula  és  paraula.  (Se'n  van  Toni 
i   Mònica.) 

JAUME. — Tingueu  bon  viatge  i  bona  sort...  (A  part.)  Potser  sí  que  la 
gent  tindrà  raó.  (Alt.)  Anem  a  la  vinya,  que  amb  tot  això  no  fem 
més   que  perdre  el   temps. 

TRAGUET.— Vinc  jo,  també?' 

JAUME. — Sí,  vina  també.  (Surten  endavant  Jaume  i  Blaiet.  Traguet  es 
queda  un  xic  enrera  per  fer  un  trago.  Beu  i  se'n  va.)  (Entren  avi 
i   Guideta.) 

AVI  i — Per  mi  has  fet  mal  fet   de  llevar-te,   Guideta.    L'aire  et  farà  mal. 

GUIDETA. — No,   avi.    M'hi   ofegava   a    la  cambra.    Ara  ja   em   trobo  bé. 

AVI. — Només  que  el  to  desmaiat  amb  que  ho  dius,  ja  fa  pensar  que 
m'enganyes    i    que    t'enganyes. 

GUIDETA. — No,   avi.    Deixeu-me  seure  aquí.    En   Blaiet    també  és   fora? 

AVI. — Deu  ser  amb  el  teu  pare. 

GUIDETA. — Pobre  Blaiet!  Vaig  trobar-)"  plorant...  Em  va  fer  una 
pena  ! 

AVI. — Es  tot  cor  En  Blaiet...  Ell  sí  que  farà  feliç  a  la  dona  que  es- 
timi. 

GUIDETA. — En  té  tant  sentiment   com  jo  mateixa  de  lo  que  passa. 

AVI. — Més  de  lo  que  et  penses  ;  i  que  seria  capaç  de  qualsevol  cosa  si 
no   el   deturéssim. 

GUIDETA. — No  hi  vull  pensar,  no  ;  però,  quan,  sola,  després  de  pre- 
gar a  la  Mare  de  Déu,  penso  que  faig  mal  fet  de  no  obeir  de  bon 
grat  al  meu  pare,  jo  em  dic  :  però  les  altres  noies  be  es  casen  i 
no  les  passen  les  angoixes  que  jo  passo.  Elles  bé  deuen  saber  esti- 
mar !  i  aleshores  m'hi  esforço,  avi,  en  pensar  amb  En  Bernat,  però 
no,  no  puc,  que  jo  no  ho  dec  ser  com  les  altres  noies  ;  que  jo  no 
hi  sento  res  aquí  per  ell  ni...    ni  per  cap  altre. 

AVI.— Ni  per  cap  altre?  Ja    ho  saps  bé   això,    Guideta? 

GUIDETA. — Ben  bé  que  ho  sé,  avi.  I  fins  em  tinc  quimera  de  no  poder 

estimar. 
AVI. — Què    no   pots    estimar,    Guideta?    No    diguis   això.    No   has    pensat 

amb  recança  en  els  que  deixaràs  aquí  quan    te  casis,   si  és  que  això 

arriba  ? 
GUIDETA. — Com    voleu    dir?...    Això    és   clar.    He    pensat    amb    recança 

en  tots,  en  vós,  en  el  pare  i  la  mare...    en  tots... 
AVI. — I  és  clar,  amb  En  Blaiet  i  tot,  no  és   això  Guideta? 

GUIDETA. — Sí  ;   amb  ell   també...    (Abaixa  el  cap.)   Ell,   és  com   un   ger- 

manet  meu.   Hem  viscut  tan   temps  junts  ;    és  tan   manyac... 
■AVI. — Això   és    lo   que   ell    deia...    T'estimava   com    una   germaneta,    però 
quan    ha   vist    que    eres    per    un    altre,    el    pobric    se    n'ha    adonat    de 
com    t'estimava.    Dius   que   el   vas    trobar   plorant   i   això    no   t'ha   dit 
res  st  tu? 

GUIDETA. — Em  va  fer  molta  pena,   molta  pena. 

AVI. — Es  com  si  a  tu,  de  cop  i  volta  et  diguessin  o' t'haguessin  dit  que 
En   Blaiet  se  n'anava   i   que  se  n'anava   per  casar-se... 

GUIDETA. — (Molt  viu.)  Això   ell    no   ho   faria   mai  ! 

AVI.— (Somrient.)     Ho   veus,    hn   veus   com   també   ho  ets  com   les   altres 
,  noies? 

GUIDETA. — Sí,  avi.  A  vós  que  m'estimeu  tant,  us  ho  puc  dir,  perquè 
a  ningú  més  gosaria  dif-ho.  En  Blaiet  és  més  per  mi  que  un  ger- 
manet.  Però  ni  ell  ni  ningú  ho  han  sapigut  ni  ho  sabran  mai.  Que 
jo  ja  ho  he  vist  sempre  qut  això  era  una  follia...  Ell,  el  vailet  i  jo 
la  filla  de  l'amo...   Ni   he  volgut  pensar-hi...    Desgraciada  de  mi  ! 

AVI. — I  així  i  tot  hi  has  tingut  de  pensar,  oi  Guideta  ;  perquè  l'avi  ja 
ho  sap  que  aquestes  coses  del  cor  són  més  fortes  que  el  pensament 
i  que  tot.  Per  això,  amb  tot  i  que  ho  veies  un  impossible,  era  una 
il-lusió   i  era  una    esperança... 

GUIDETA. — Sí,  pobre  bogeta  de  mi.  Si  fins  em  vaig  posar  a  ense- 
nyar-li de  lletra  perquè  el  pare  havia  dit  que  mai  em  deixaria  casar 
amb  '  un   negat. 

AVI. — Des  d'aleshores  que  m'ho  vaig  veure  que,  sense  saber-ho  l'un 
de  l'altre,  us  estimàveu  d'altra  manera  que  com  a  germans. 

GUIDETA. — Però  qué  en  trèiem  ara  de  parlar-ne?  Oblidar  és  lo  que 
cal  i  ja  no  demano  altra  cosa  a  la  Verge. 

AVÏ: — Pobres  infants  !  (Apareix  Bernat,  vestit  com  pertany  al  seu  es- 
■tament.) 

BERNAT: — (Des  de  la  porta.)    Guideta  !   Em  puec  atansar. 

GUIDETA.— Déu   meu! 

AVI.— Què  vols? 

BERNAT. — (Entrant.)   Volia    parlar   amb   la    Guideta,    sabeu? 

AVI. — Ja  em  penso  que  no  és  amb  mi   amb  qui  vols  parlar. 

BERNAT. — Si  voleu,  també.  Aviat  estarem  llestos.  Perquè  us  dic  que 
tinc    ganes    d'enllestir. 

AVI. — Doncs  enllesteix. 

BERNAT. — Sabeu  qui  sóc  jo?  Ho  saps  tu,  Guideta,  qui  sóc  jo?  (Gui- 
deta i  avi  se'l  miren  tots  sorpresos.)  Doncs  jo  sóc.  un  ase.  Sí. 

AVI. — M'ho  has   tret  de    la   boca. 

BERNAT. — Doncs  ara  ja  ho  sabeu.  I  sóc  més  que  un  ase  ;  sóc  dolent 
com  el  que  en  sigui  més.  l^sóc  un  farsant  ;  i  en  tinc  el  pap  ple, 
i  ho  haig  de  buidar,  encara  que  hi  hagi  rebombori  ;  que  fa  masses 
nits  que  no  dormo.  Avui  mateix  a  les  quatre  del  matí  ja  era  de  peus 
a  terra  i  ja  rodava  per  la  vinya  rumiant  com  t'ho  diria.  Ara  ja 
ho  saps. 

AVI. — Veiam,   veiam.    I   tot  això  que  dius,  per   què  ho  dius? 

BERNAT. — Perquè,  sabeu  allò  dels  estudis?  Doncs,  mentida!  Jo  no 
sé  res  -  no  sé  ni  de  llegir,  ni  d'escriure  ni  de  comptes.  Ara  ja  ho  sabeu. 
Que  dient-ho,  em  perdo  la  Guideta?  Ja  ho  sé.   I  et  dic  que  em  dol  ; 

perquè  tu    m'agrades   i  ja  t'ho   vaig  dir  ;   ets   sandunguera,    i   a   mi 

m'agraden   sandungueres.   Ara  ja    ho  saps. 
jteUIDETA. — (Amb  alegria.)  Es  veritat  que  no  saps   de  lletra? 
■BERNAT. — Ai,   ai,    sembla   que   te'n    alegres?   Jo   que   em   pensava    que 

et  donaria   un  disgust.   Bé,   millor.   Més  val  que   t'ho  prenguis  així. 

Tampoc  en  treuriem  res,  perquè  el  teu  pare,  en  no  sabent  un  hom 

d'escriure  ni  de  llegir,  ja  no  hi  vol  saber  res,  i  tampoc  ens  deixaria 

casar. 
GUIDETA. — No  m'enganyes,  Bernat?  Es  cert  que  no  en  saps  de  lletra? 
BERNAT. — Sabia  la  A,  però  quan  l'havia  apresa  me  la   varen  esborrar 

amb  una  maniscula.  Ara  ja  ho  saps. 
tAVI. — I  el  teu  pare  ja  n'estarà  enterat? 
BERNAT. — No  veieu  que  encara  no  vaig  assenyalat...  Quan  em  veureu 

amb  xiribecs,  és  que  ho  haurà  sapigut. 
GUIDETA. — (Alçant-se  i  atansant-se.)     Ets    un  bon  minyó,     Bernat.   El 

pas  que  acabes  de  fer  ho  vol  dir  ben  bé. 
BERNAT. — Jo,    bon  minyó?   I   m'ho  dius   tu,    Guideta?   Goita  ;   ara  fins 

estic  content  de  no  saber-ne  de  lletra. 
GUIDETA. — No  saps  l'alegria  que  em    dones  !    (Entra   Blaiet  i   al  veu- 
re'ls junts,   va    per   recular.) 
BLAIET. — (Des  de  la  porta.)  Ni  mai  que  m'hagués  quedat ! 
GUIDETA. — Blaiet !   Vina,  mira  que  diu    En   Bernat. 
BLAIET. — No,   Guideta  ;  que  digui  lo  que  vulgui. 
GUIDETA. — Diu  que  no  sap  de  llegir  ni  d'escriure. 
BLAIET. — (Av encant   amb   alegria.)   No?   Es   cert  això,    Bernat? 
BERNAT. — Té  ;  un  altre  que  també  es  posa  content ! 
BLAIET. — I   ben  content  que  em  poso,   Bernat. 
BERNAT. — Volst'hi    jugar    que    el    pare    també    es    capaç    d'agafar-s'ho 

així?    (Entra  Jaume  i  Traguet.) 
JAUME. — Què  fas  tanta  estona,   Blaiet? 
BLAIET. — Es  que  En  Bernat  és  aquí. 
JAUME. — (Veient  a  Bernat.)  Ah,  ja  t'han  trobat,  a  tu? 
BERNAT. — Oh,    no  m'havia  pas  perdut. 

JAUME. — Si  ton  pare  i  ta  mare  són  a  Barcelona  a  buscar-te. 
BERNAT. — A   Barcelona?  Doncs  no  em  trobaran  pas.    . 
GUIDETA. — Pare,    mireu  que  diu. 
JAUME.— Què  diu? 
BLAIET. — Diu  que  no  sap    de  lletra. 
TRAGUET.— Ja    ha  esbotzat! 
JAUME. — Com  !  Que  no  saps  de  lletra? 
BERNAT. — Ja   veig  que  vós  no  us  ho  preneu  tan  bé  com   ells.  Això  ho 

deu   fer  l'edat. 
JAUME. — Però  és  de  debò  que  no  saps  de  llegir?    (Amb  més  sorpresa  que 

enuig.) 

BERNAT.— Més   de  debò  que  tot. 

JAUME. — Però  si  jo  vaig  veure  com  llegies  la  carta  de  la  Magdalena. 
BERNAT.— De  la  Magdalena?  No  la  llegia. 
JAUME. — Però   si  jo  ho  vaig  veure  i  et  vaig  sentir. 
BERNAT. — Era  de  per  riure.    M'ho  vaig  empescar   tot.    I   allò   que    em 
vàreu  veure  escriure,  no  era  empescat,  però  el  de  l'estanc  teia  raó  : 

eren  gargots.  I  lo  de  l'aiguarràs,  també  tenia  raó  l'apotecari.  Es  ve  yj 

que  el  gargot  em    va  sortir  d'aiguarràs. 
JAUME. — (Posant-se  molt.  seriós.)    Doncs  ja  deus   saber  que  així  no  h 

ha  res  de  lo  dit. 
BERNAT.— Res 

JAUME. — Vull  dir  del  casament 
BERNAT. — Sí ;  del  casament,  ja  vull  dir  això. 
JAUME. — N'hi   ha   de   tancats   que   no  s'ho   mereixen   com   ell.     (Entrei^ 

Mònica  i  Toni  cridant.) 
MÒNICA. — Quan  anàvem  a  marxar,    ens  han  dit  que  era  aquí! 
TONI.— Sí,   goitate'l ! 
BERNAT. — Ara   veureu  rebre  de  valent. 
MÒNICA.— Fill  meu  !     (Abraçant-lo.) 
TONI. — A  on  t'havies  ficat? 

BERNAT. — Enlloc.  No  podia  dormir  i  me  n'hi  anat  a  la  vinya. 
MÒNICA. — I   nosaltres  que  crèiem  que  t'havia  passat  una  desgracia  ! 
BERNAT.— No...  ara  sí  que  em  sembla  que  passarà. 
MÒNICA.— Per  què  dius  això,  fill  meu? 
BERNAT.— Perquè  quan.  hagi  dit  al  pare  lo  que  li  haig  de  dir,  ja  sé  coni 

acabarà. 
TONI. — No  sé  què  vols  dir. 
JAUME. — Us  heu  burlat  de  mi,    Toni.   El  vostre  noi  és  tant   o  més  ase, 

que    abans. 
TONI. — Aneu   amb   compte   amb   el   parlar,   Jaume  ! 
JAUME. — Dic  lo  que   és  cert.   El  vostre  noi  no  sap  res. 
BERNAT.— Ara,    ara! 

TRAGUET. — Si  em  pagues  el  beure  et  salvaré.'' 
BERNAT.— Pagat ! 
TRAGUET. — No  enverineu  la  qüestió.  ,' 

TONI. — Què  vol  dir  enverineu?  Ha  dit  ase  al'  noi  !  ' 
TRAGUET. — Nò,  d'ase  no  n'és.  En  Bernat  va  arribar  a  saber  de  lletra.. 
BERNAT.— (Apart.)     Una. 
TRAGUET. — Però  amb  el  transtorn  del  diumenge...  pffff  !  se  li  ha  esbo 

rrat  tot  del  cap. 
MÒNICA. — Pobrissó  !  Ja  ho  deia  jo  que  no  tenia  el  cap  bé. 
TRAGUET. — Ha  perdut  la  memòria.     (Molt   marcat.) 
BERNAT.— Sí,   tota. 

TONI. — Si  no  és  més  que  això,  potser  li  tornarà. 
BERNAT. — (Ràpid.)    No,   no  em  tornarà,   ja  m'ho  conec. 
TONI. — Quina  llàstima  !   Tants    diners  gastats.     (Entra  Badora.) 
BADORA. — A    què    no    endevineu    a    quant  '  he    venut    els    formatges?.. 

(Adonant-se   dels  presents.)    Ai,    quina    reunió  que   hi   ha.   A    l'últin 

l'heu  trobat? 
TONI. — Sí ;  però  no  hi   és  tot. 
BADORA. — Ja  m'ho  pensava. 
TONI. — Li  falta  la  memòria.     (A   Jaume.)     En  cas  do  que  li    tornés,   k 

dit,  dit.;  paraula  és  paraula.  Anem,   noi.   Tants  diners  gastats  i    toí 

per   res  ! 
MÒNICA. — L'angunia  que  ens   ha  fet  passar  !     (Se'n  van.) 
JAUME. — Tenieu  raó.  Ni  amb  lletra  ni  sense  lletra  feia  per  casa  aquest 

beneit.  : 

VI. — Encara  bé  ha  tingut  prou  seny   de  confessar-ho  tot. 
\UME. — Bah,   tan  se   val.   Ja  em  queda   la   Guideta  per  si  em  cal  es- 
criure o  llegir. 
VI. — La  Guideta  i  En  Blaiet. 
VUME.— En  Blaiet? 
VI. — Sí.   La  noia  n'hi  ha  ensenyat  i  poc  li  falta  per  saber-ne  tan  com 

ella. 
'ADORA. — I  que  dona  goig  de  sentir-los. 
VUME. — I  no  m'ho  havieu  dit? 

LAIET. — Com  que  un  dia  que  ens  hi  vàreu  atrapar,  ens  vàreu   renyar 
j       de  valent. 
lUME. — (.4    Guideta.   Reny   afectuós.)    Ah,    n'hi  ensenyaves  d'amagat? 

I  això  amb  quina   intenció? 
UIDETA. — Amb  l'intenció  de  què  us  podés  fer  bon  servei. 
iUME. — I  per  res  més?    (A    Blaiet.)    Doncs  cuita  a  acabar-ne  d'apen- 

dre,.  Blaiet,  que  ja  no  et  renyaré  més. 
!  LAIET.— No  l'has  sentit,   Guideta? 
El. — No  els  veus  quina  cara  més  alegroia  que  tornen  a  fer  tots  dos? 
lfAD"ORA. — I  tu,  Guideta,  que  ja  et  trobes  bé? 
UIDETA. — Feia  dies  que  no  m'hi  havia  trobat  tan  com  ara.  Vols  do- 
nar la  lliçó  ara,  Blaiet,  que  el  pare  et  sentirà?...  Si  vós  voleu,  pare. 
T1.AIET. — Veritat  que   ho  voleu,   mon  amo? 
IUME.: — Feu  en  nom  de  Déu,  i   afanya't  a  apendre  força,   Blaiet. 
-,AIET. — Ja  ho  faré,  ja. 
JTDETA. — Vés   a  buscar  el  llibre.     (Blaiet  entra  i  torna  amb  el  llibre 

bi  s'asseuen  davant  de  la  taula.) 
lGUET. — Em  sembla  que  beurem.     (Avi,  Badora  i  Jaume,  fan  grupu 
a   l'altra  part  d'escena  i  se'ls  contemplen.) 
D. — No  els  veus  quina  bona  parella  fan  tots  dosets?   Després  te'n  par- 
laré,  Jaume... 
'  iDORA- — Ja  fa  temps  que  te'n  volia  parlar  jo,  sinó  hagués  sigut  això 
v       d'En   Bernat. 

"UME. — Em  fa  l'efecte  que  fins  ara  he  dormit  i  que  ara  obro  els  ulls. 
tDORA. — Així  la  noia  no  se'ns  mouria  mai  de  casa.  I  En  Blaiet  és 
;  tan  bon   minyó  i  tan  treballador... 

UME. — Creieu  que  en  tinc  una  alegria  d'aquest  fracàs  d'En  Bernat. 
rI. — Tots  n'estem   contents,  tots. 

IAGUET. — Contents?  Amo,   voleu   que  vagi  a  buscar-ne  un  porró  del 
ranci  per  celebrar-ho? 
.    UME. — Sí ;  i  que  sigui  del  de  la  bóta  xica,  que  és  el  millor. 
.  JJIDETA. — Ara  aquí.     (Signant  el  llibre.) 

'^"vAIET. — (Cantarella.)    I  els  o-cells   can-ten,  i  les  flors  do-nen  a-ro-ma 
i...     (Tots  es  queden  mirant-se  embadalits  a  Blaiet  i  Guideta.) 

Obres  en  dos,  tres  o  més  actes,  sense  dones. 

Obres  líriques  en  dos,  tres  o  més  actes,  sense  dones. 

Obres  en  un  acte,  sense  dones. 

Obres  líriques  en  un  acte,  sense  dones. 

Monòlegs  per  a  home. 

Monòlegs  per  a  dona. 

Teatre  d'infants  en  un  o  més  actes. 

Monòlegs  per  a  nois. 

Monòlegs  per  a  noies. 

Un    volum    d'unes  150    pàgines,    2    pessetl 

Els  qui  vulguin  rebre'l  per  correu,  hauran  d'afegir  0*40  ptes,  per  al  frj 

————————————    queig  certificat  ■ 

Llibreria    i    Arxiu    Teatral    Mill 

Carrer  de   Sant   Pau,   21  BARCELOI 


